EUSKADI.-Kultura sailburuordea Txilera joango da bidaian ostegunean Euskal Zinemaren IV. Jaialdira\nKimuak 2005 katalogoaren sei film labur proiektatuko dira, mundu osoko zinema jaialdietan 173 sari irabazi dituztenak\nGurutz Larrañaga Eusko Jaurlaritzako Kultura, Gazteria eta Kirol sailburuodea Txilera joango da ostegunean, hilak 24, Euskal Zinemaren IV. Jaialdia dela eta, egun horretan hasi eta irailaren 5ra arte egingo dena Santiagon, Txileko Unibertsitate Katolikoak eta Euskadik Txilen duen Ordezkaritzak antolaturik.\nJaurlaritzatik komunikatu bidez adierazi dutenaren arabera, Txilen irailaren 2ra izango den Larrañagak zenbait bilera izango ditu, hala nola, Cineteca Nacional delako zuzendariarekin, Consejo Nacional de la Cultura deritzon idazkari exekutiboarekin, Region Metropolitana de Santiago-ko intendentearekin, erakunde bereko Kultura seremiarekin (ministeritzako eskualdeko idazkaria), eta baita ere topaketa batean, non txiletar zinegileekin (zuzendari, ekoizle eta banatzaileak) eta CORFOko (Txileko SPRI) koordinatzailearekin mintzatuko den.\nTxileko Unibertsitate Katolikoaren zinema aretoan egingo den Euskal Zinemaren IV Jaialdia abuztuaren 24an hasiko da, Aupa Etxebeste filmaren proiekzioarekin. Telmo Esnal eta Asier Altunak iaz zuzenduriko komedia garratz honek, herri txikietan dagoen itxurakeriaz, oso harrera ona izan zuen Euskal Herrian, euskarazko filmik ikusiena bihurtu da-eta.\nOndoren, halako filmak emango dira jaialdian: Fragil (2005) Juanma Bajo Ulloarena, El final de la noche (2003) Patxi Barcorena eta Si, quiero..., Eneko Olasagasti eta Carlos Zabalak zuzendurik. Halaber, mundu osoko zinema jaialdietan 173 sari lortu dituzten Kimuak 2005eko film laburrak proiektatuko dira. 2005eko edizioaz geroztik, Eusko Jaurlaritzak sortu KIMUAK egitasmoa Euskadiko Filmategia Fundazioak kudeatzen du, eta Euskadiko ikus-entzunezkoa sustatzea du helburu.\nTxileko Euskal Zinemaren Jaialdi honen xedea, diote antolakuntzatik, zinemagintza ezberdinen arteko kooperazioa eta hedatzea bultzatzea da, txiletar ikusleek ere ezagutu dezaten euskal zinema berria delakoa. Urtero egiten den jaialdi honetan, euskal zinegile ezagunen lanak ikusi ahal izan dira, besteak beste, Julio Medem (Vacas); Pablo Malo (Frio sol de invierno, Viña del Mar-eko Zinema jaialdian irabazlea) eta Montxo Armendariz.


Irekia Eusko Jaurlaritza - Gobierno Vasco :: EHAA xedapena 201705276\nHurrenkenaren zenbakia: 201705276\nIkus 2016/12/14an argitaratutako 2016/12/09ko AGINDUA \nEnpleguko eta Gizarte Politiketako sailburuaren 2016ko abenduaren 9ko Aginduak garapen-lankidetzarako entitateei dei egiten die Euskal Autonomia Erkidegoko Administrazioaren «Euskadiko Gazteak Lankidetza» programaren 2017. urteko ediziorako proiektuak aurkez ditzaten. Agindu hori 2016ko abenduaren 14an eman zen argitara EHAAn.\nAgindu horren 8.1 artikuluan xedaturikoa betez, Batzordearen aurretiko hautaketa-proposamena ikusi eta gero, Gazteriako zuzendariak 2017ko uztailaren 20an eman zuen Euskal Autonomia Erkidegoko Administrazioaren «Euskadiko Gazteak Lankidetza» programaren 2017. urteko ediziorako aurkezturiko proiektuak onartzen dituen Ebazpena.\nGazteriako zuzendariaren Ebazpenaren berri emango zaie banan-banan interesdun guztiei. Horrez gain, Aginduaren 8.2 artikuluan xedaturikoari jarraituz, entitate onuradunen zerrenda agertuko da Euskal Herriko Agintaritzaren Aldizkarian, jende guztiak horren berri izan dezan.\nArgitara ematea Euskal Autonomia Erkidegoko Administrazioaren «Euskadiko Gazteak Lankidetza» programaren 2017. urteko ediziorako onartutako proiektuen eta profilen zerrenda (ikus eranskina), zabalkunde osoa izan dezan. Proiektu horiek Euskal Autonomia Erkidegoko Administrazioaren «Euskadiko Gazteak Lankidetza» programaren 2017. urteko ediziorako aurkeztu dituzte Euskal Autonomia Erkidegoko garapen-lankidetzarako entitateek, Enpleguko eta Gizarte Politiketako sailburuaren 2016ko abenduaren 9ko Aginduaren babespean (2016ko abenduaren 14ko EHAA).


Kasu berririk ez, gaur ere 47,56ko intzidentzia - Usurbil - Noaua.eus\nKasu berririk ez, gaur ere 47,56ko intzidentzia\nNoaua Aldizkaria 2021-01-08 13:25\nCovid19 kasu berririk ez azken 24 orduotan Usurbilen. Duela 24 ordu Eusko Jaurlaritzaren Osasun Sailak kaleraturiko txosten epidemiologikoak adierazitako 100.000 biztanleko intzidentzia metatu bera dugu; 47,56koa. Eremu berdean segitzen duen udalerri bakarra da Usurbil EAE mailan.\nKoronabirus kasu berririk ez azken 24 orduotan Usurbilen, Eusko Jaurlaritzaren Osasun Sailak kaleratu duen txosten epidemiologikoaren arabera. Ondorioz, duela 24 orduko 100.000 biztanleko 14 eguneko intzidentzia bera izaten segitzen dugu; 47,56koa. Eremu berdean egoten segitzen du Usurbilek, 5.000 biztanletik gorako udalerrien artean bakarra da EAE osoan.\n3 covid19 kasu aste hasieratik\nAbenduaren 19az geroztik Usurbilek ez du koronabirus kasu berririk izan 15 egunetan, aste hasierara arte. Ordutik hiru kasu antzeman ditu Osasun Sailak udalerri honetan; 2 urtarrilaren 4an eta beste bat biharamunean, hilaren 5ean.\n2021eko urtarrileko lehen hiru kasuak dira honako hauek. Abendua 17 covid19 kasurekin agurtu genuen. Azaroan guztira 69 izan ziren, 72 urrian, 49 irailean. Martxoaz geroztik 234 kasu eta 4 hildako eragin ditu covid19-ak udalerri honetan, Osasun Sailaren arabera.\nIntzidentzia baxuena EAE-n\nUsurbilek Buruntzaldeako eta Gipuzkoako zein EAE-ko tasa baxuena du, 5.000 biztanletik gorako udalerrien artean. Eremu berdean den udalerri bakarra dugu. Lasarte-Oriak eremu horian segitzen du ordea. Baita bi udalerriok osatzen duten zonaldeak ere; 105,34ko intzidentzia du egun. 19 kasu antzeman dituzte azken 7 egunotan.\nPixkanaka berriz ere covid19aren hedapena handitzen hasi dela dirudi Buruntzaldean. Andoain eremu laranjara igaro zen aste hasieran, gorrira hurbiltzen ari da. Urnieta eremu berdetik horira igaro da. Astigarragak, Hernanik eta Lasarte-Oriak eremu horian segitzen dute:\n-Andoain: 440,35 (duela astebetekoarekin alderatuta: 1,94. Azken 7 egunetan 47 kasu).\n-Astigarraga: 164,82 (duela astebetekoarekin alderatuta: 1,38. Azken 7 egunetan 7 kasu).\n-Hernani: 248,46 (duela astebetekoarekin alderatuta: 1,47. Azken 7 egunetan 25 kasu).\n-Lasarte-Oria: 126,02 (duela astebetekoarekin alderatuta: 0,80. Azken 7 egunetan 15 kasu).\n-Urnieta: 112,74 (duela astebetekoarekin alderatuta: 3,50. Azken 7 egunetan 5 kasu).\n100.000 biztanleko azken 14 egunetako 272,33ko intzidentzia metatua du Gipuzkoak eta eremu horian segitzen du, laranjara gerturatzen berriz. Egun 2 udalerri ditu eremu gorrian, 11 eremu laranjan, 20 eremu horian eta bakarra eremu berdean (Usurbil).\nEAE mailako datuei dagokienean, 7.503 PCR proba egin dituzte azken 24 orduotan. 535 izan dira positiboak; 170 Gipuzkoan, 283 Bizkaian eta 73 Araban. 9 eremu honetatik kanpo bizi direnen artean. 46 pertsona ospitaleratu zituzten atzo, 71 daude ZIU-n. Puntu bakarraren azpitik izatea gomendatzen duten oinarrizko birsorkuntza tasa 1.08koa da gaur.


02:16, 13 azaroa 2012ko berrikusketa\nNo change in size , Duela 7 urte\nr2.7.3) (Bot: Modificando wa:Rivowe por wa:Rivuwe; aldaketa kosmetikoak\n20:48, 5 urria 2012ko berrikusketa (aldatu)\nt (→1939-1960 bitartea)\n02:16, 13 azaroa 2012ko berrikusketa (aldatu) (desegin)\nt (r2.7.3) (Bot: Modificando wa:Rivowe por wa:Rivuwe; aldaketa kosmetikoak)\nBien bitartean Iparraldean, Baionan hain zuzen, ''[[Eskualduna (aldizkaria)|Eskualduna]]'' astekari arrakastatsuak biltzen zituen mugaz bestaldeko euskaldun gehienak. Urrunago, Parisen, Eusko Jaurlaritzak, propaganda eta informazioa zabaltzearren, ''[[Euzko Deya]]'' argitaratzen zuen. Bi aro ezagutu zituen, Bigarren Mundu Gerrak etenaldia ekarri baitzuen. Frantsesez, gaztelaniaz eta euskaraz idazten zutenen artean, Ixaka Lopez Mendizabal, Xabier Mitxelena, etab. zeuden. [[Vichyko gobernua|Nazien aldeko gobernua]] osatu zenean [[Vichy]]n, Eusko Jaurlaritzaren egoitza itxi egin zuten, eta aldizkariaren amaiera ekarri zuen horrek.\nGerra Zibilaren ondoren euskaldun asko Ameriketara joan zen. Bigarren Mundu Gerra ostean ere beste hainbatek hara jo zuen. Horrek euskaldunen topaguneak sortzeko aukera eman zuen, eta, horrenbestez, []-[[1942|4242an]]an esate baterako, [[Txileko Santiago]]n [[Bernardo Estornes Lasa]]k ''Batasuna'' aldizkaria argitaratu zuen, ia guztia gaztelaniaz idatzita bazegoen ere. []an [[Mexiko]]n beste ''Euzko Deya'' bat jaio zen, Eusko Jaurlaritzak babesturik. Erdara zen nagusi aldizkari horretan: gaztelania Mexikon, frantsesa Parisen, ingelesa Londresen. Mexikon ere hasi zen argitaratzen, 1942an, alderdi komunistaren ''Alkartu'' izeneko hilabetekaria. []etik aurrera, [[Okzitaniako Tolosa]]n jarraitu zen argitaratzen, eta beti zatiren bat agertzen zen euskaraz, “Euzkel atala” izenburupean.\n1944an, ''Eskualduna'' desagertu berriaren jarraitzaile izateko asmotan, ''[[Herria]]'' aldizkaria sortu zen. Astekari katolikoa izan nahi zuen, baina aurrekoaren pentsamolde erradikaletik urrun. [[Piarres Lafitte]] izan zen lehen zuzendaria eta fedea, euskara eta nekazaritza ziren astekari honen gai nagusiak. [[1950eko hamarkada]]n gailurra jo zuen: % 90euskaraz zetorren, frantsesari tarte bat utziz legea betetzearren. 10.000 ale argitaratzera iritsi zen, egunkari baten egituraz eta argazki ugariz hornitua.


Udaberria gerturatzen ari deneko zantzuak - Goierriko Hitza : Goierriko Hitza\nOtsaila aurrera eta negua goxo doa. Ondorioz goiz espero da aurten lehen ilarra. Patxi Arizmendi Aramarrak esan digunez, «kilo erditxo bat ekartzeko moduan banuen, baina behin ekartzen hasita segida eman nahi izaten diot nik eta oraindik itxoin egingo dut. Baina leka hartuta eta alea ere ondo hartzen ari dira lehen ereindakoak». Bestalde negutegiak kostaldetik gertuago dituztenak hasi dira jadanik lehen ilar kiloak biltzen «geoni ere aritu gara ilarrak aletzen eta jan ditugu asteburuan, Hernaniko lagun batek ekarri dizkigu elkarrekin bazkaltzeko». Kostaldetik barnealdera aldetxoa izaten da, han lehenago datoz barazkiak, fruituak edota loreak normalean. Ibarrako Monteseneko Patxik ere ilarra laster ekarriko duen esperantza badu. Baba ikusteko denbora gehixeago beharko da.\nAldiz, salgai zituen jadanik lehen tipulin berriak Edurne Jauregi Baliarraingo Irabiazpikoak, aire librekoak. Baita laster asko saldu ere, 10:00etarako sortarik ez zen gelditzen bere mahai gainean. Euroan hiruko sorta.\nLandaretan berriz, ilbeheran gaude: tipulina landatzeko garai egokia. Horixe zen landare zaleek gehien saltzen ari zirena. Urteko tipularekin ere hasiak dira gorri eta txuri buruzabalen landareak aukeran dira 3-3,5 euroan ehuneko sorta. Ibarrako Esther Illarramendik mugurdi edo franbuesa adar aldaxkak zituen sustrai eta guzti, 4 euroan 7ko sorta. Orain da aldatzeko garaia.\nEreite kontuez aritu gara Itsasoko Maria Jesus Oriarekin. Urteko porrua ereitekotan da: «Lehen tanda egun hauetan ereingo dut ilbeheran, beti etxeko hazitik ateratzen dut. Azenarioa berriz martxoko ilbeheran». Beti azti egon beharra eskatzen dute lan hauek, garai bakoitzean erreparatuz, eguraldi, ilargi eta gainerakoekiko erne ibiliz.\nZaldibiako Azanza lorezainak aukera handia du. Zuhaitzak aldatzeko garai berean, zuhaixkak eta beste zenbait lore aldatzeko ere hauxe da garaia. Esate baterako, larrosak, mota eta kolore askotakoak ditu: Chrysler Impenel, Bettina, Red Chooser, Grand Nord…10,5 euro bakoitza. Bestalde, hortentsia 11,5 euro bakoitza. Zuhaixka mota asko, bakoitzaren ezaugarri eta gustuaren arabera aukera zabala 13-22 euro artean.\nBestalde Juli Aierberen mahai gainean lehen nartziso sortak ikusi ditugu 3 euroan sorta.


“Museoak leku elitistatzat hartzen dira, eta apurtu egin behar da 'Ez dut artea ulertzen, beraz, ez noa' pentsaeragaz” - Durangaldea - Anboto.org\n“Museoak leku elitistatzat hartzen dira, eta apurtu egin behar da 'Ez dut artea ulertzen, beraz, ez noa' pentsaeragaz”\nAritz Maldonado 2020-02-23 10:00\n2016an zuzendari kargua hartu zuenetik, Garazi Arrizabalaga estilo propioa eman guran aritu da Durangoko Arte eta Historia Museoan. Urte biko lanen ondoren, Historia aretoa zabaldu dute aste honetan. Honela, San Agustinaldeko eraikina guztiz eraberrituta geratu da. Lehenengo egunetik, Durangaldeko erreferentziazko gune artistiko eta kulturala izateko pausoak ematen jarraitzen du museoak.\nHiru urte eta erdi daramatzazu zuzendari. Zein balantze egiten duzu?\nNire nahia, batez ere, jendeak museoa existitzen dela jakitea da. Eta modu bakarra dago hori lortzeko: jendearentzat ekintzak egitea. Bisita gidatuak, tailerrak eta abar egitea, esate baterako. Horrek asko lagundu digu museoa jendearengana hurbiltzeko. Horrelako ekitaldiak egitea garrantzitsua da bertako jendea ekartzeko. Umeak ekartzea ere oso garrantzitsua da, eta ez da horrelakorik egin orain artean.\nHistoriako areto hau berriztea ere oso garrantzitsua da. 1986an zabaldu zen, eta ordutik hona oso aldaketa txikiak egin dira bertan. Museologia ikasi eta gero, ikasitakoa ez dela aplikatzen ikusten duzu, eta begien bistakoa zen aldaketa bat beharrezkoa zela, museologikoki beste gauza bat behar zela. Museo bat egitea ez da objektuak ipintzea bakarrik. Museotik zerbait ikasita irten behar da, ez bakarrik zerbait ikusita. Horregatik, gela berri honetan objektuak eta informazioa daude.\nObrak ezagutzeaz gainera, ahalegin berezia egin duzu artistak herritarrei hurbiltzeko.\nArtista asko etorri dira Durangora bere obra azaltzera, eta horrek beste gertutasun bat dakar. Askotan, museoak leku elitistatzat hartzen dira, edonor sartu ezin den lekutzat. 'Artea ulertzen ez dudanez, ez noa' pentsaera hori apurtu egin behar da, aurre egin behar zaio. Ulertzen ez baduzu ere, etorri. Beharbada ez da zertan ulertu, nahikoa da gozatzeagaz. Etorri, ikusi eta gozatu. Etorriz gero, artistari galdetzeko aukera izango duzu, ea zergatik egin duen horrela edo dena delakoa. Horrela jakiten dira gauzak.\nMuseoa elementu "bizia" dela diozu, eta herriko beste gune batzuetara ere zabaldu duzu, igerilekura esate baterako.\nBai, eta gure asmoa are eta gehiago zabaltzea da. Esate baterako, Bizenta Mogel bibliotekagaz ekintzak egiten ditugu elkarlanean. Museoa elementu bizi bat izatea gura dugu; beste hainbat elkartegaz batera lan egitea litzateke onena, sare bat osatzea Durangon bertan.\nANBOTOko kolaborazioetariko batean idatzi zenuen museoa ez dela 13tik 25 urtera arteko gazteengana heltzen. Zelan konpondu daiteke hori?\nHorixe da gatxena, eta ez da gure arazoa bakarrik, orokorragoa da. San Agustin kulturgunean eta bibliotekan ere halatsu gertatzen da. Denoi kostatzen zaigu adin tarte horretakoak erakartzea. Adibidez, kontzertu bat antolatzea interesgarria iruditzen zait gazte horiengana heltzeko. Horixe egin genuen Daliren inaugurazioan, eta inoiz baino gazte gehiago etorri ziren. Izan daiteke modu bat, gero beste norabaitera eramango gaituena. Dena dela, adi gaude, zer behar duten ikusteko.\nSona handiko artisten obrak ekarri dituzu Durangora. Zirkuitu batean ere sartu da museoa. Elkarlan hori gakoa da museoaren jardunerako?\nGatxa da denerik egitea, urtebeteko epea labur geratzen delako. Izen handiko artistak, hasiberriak, bertakoak, ibilbide luzekoak... Gatxa da denerik egitea, baina ahalegintzen gara. Urtean behin edo birritan, museoan horrelako erakusketak egitea gustatuko litzaidake. Ez bakarrik bertako jendea etortzeko, baizik eta kanpotik ere erakartzeko. Adibidez, Dürerren erakusketara Donostiako eta Tolosako jendea etorri zen. Hori da gura dudana, Durango erreferentziazko bilakatzea. Hori ezin dugu urte osoan zehar egin, baina urtean behin edo birritan bai. Eta urtean zehar bertako artistak, ez hain ezagunak... Ez da erraza, baina ahalegintzen gara.\nZeintzuk dituzue etorkizuneko erronkak?\nIkastetxeekin hartu-eman estuagoa edukitzea gura nuke, Durangokoekin zein Durangaldekoekin; haiek ere erreferentziazko museo lez ikustea gura dugu. Hirietan oso barneratuta dute museoak joan behar diren beste leku bat direla. Durangaldean ere horrela izatea gura nuke.\nBestalde, artistentzat ere erreferentziazkoa izatea gura nuke. Hein batean, lortu dugu hori, artistek oso gustuko dituzten ezaugarriak biltzen ditugu eta. Jende askok bidali dizkigu eskaerak, bertan eduki ditugun artistengatik eta lekua ere oso ondo dagoelako. Baina, esan dudan moduan, batez ere Durangoko jendeak ezagutzea gura dut.


Nondik dator aingeru-ilea? | Consumer\nNondik dator aingeru-ilea?\nGozogintzako kalabazatik lortzen da, eta gozogintzako eta gozogintzako hainbat produkturen betegarri gisa erabiltzen da.\nEgilea: maitezudaire 2004-ko urtarrilak 22\nAingeru-adatsa “konfitera” izeneko kalabazal-barietate berezi batetik abiatuta prestatzen da. Sutzeko erabiltzen diren gainerako osagaiak azukrea, limoi-azala edo kanela dira.\nKalabaza konfitera edo “aingeru-adatsezko kalabaza” neguko unabarietatea da, uda-barietateak baino zapore gozoagoa duena. Bere haragia samurra, mamitsua, mamitsua eta kolore aldakorrekoa da, eta bere azala muylodia, zimurtsua eta trinkoa da. Horri esker, denbora luzean ezin hobeto kontserbatzen da. Barruan, haziak edo haziak dauden eremu huts bat du.\nAingeru-adatsa: nola prestatu\nErrezeta hau pastelgintzako eta gozogintzako produktu askoren betegarri da. Etxean prestatuta, oso gustagarriak dira une bereziak ospatzeko.\nGozoki hau prestatzeko, ahalik eta kalabaza helduena erostea komeni da. Lehenik eta behin, eta aizto on baten laguntzaz, azal guztia kendu behar da. Ondoren, moztu mamia zatitan, kendu pipita guztiak eta jarri sutan kazola batean, urarekin, ondo egosi arte. Hoztutakoan, kalabaza zati bakoitza eskuekin estutu eta zanpatu behar da, hariak edo hariak askatuz joan daitezen. Prozesu horren ondoren, jarri kalabaza berriro ur hotzeko kazola batean, eman berriro irakinaldi bat eta utzi atsedenean. Ondoren, iragazki batean uzten da, ondo xukatzeko. Azkenik, jarri lapiko batean azukre kopuru bera eta kalabaza-mami xukatua, limoi- edo kanela-azal pixka bat eta baso bat ur. Utzi egosten almibar bat osatu arte, gehitu kalabaza-mamia eta utzi kozkorra egosten, ileak samur eta almibar lodi gelditu arte.\nKalabaza konfiteratik abiatuta galletak, flanak, budinak edo pastelak ere egin daitezke, baita marmeladak eta konfiturak ere. Egia esan, oso ohikoa da osagai gisa sartzea etxeko marmelada mota guztietan, zaporea aldatzeko eta azken produktua bikoizteko.\naingeru-ile azukre gozogintza kalabaza pastelería-eu\nKalabaza- eta gazta-krema


Siddhartha liburua - Herman Hesse - EIZIE - Karrikiri Euskal Denda\n> Liburuak>Narratiba>Literatura Unibertsala bilduma>Siddhartha\nHermann Hesse / David Lindemann, Irati Trebiño (Itzul.)\nEgilea: Hermann Hesse\nItzultzaileak: Davis Lindemann, Irati Trebiño\nSiddharthak bilatzen zuena edo azken helmuga aurkitu duena esan nahi du sanskritoz. Azken helmugara iristeko bidean, lagungarri izan daitezke irakaspenak, Buda edo Mesiasak, baina baita natura bera ere: Ibaia, naturaren pertsonifikazio gisa, irakasle gorena izango da Siddhartharentzat, Vasudeva txalupariak iragarri bezala.\nHinduismo, budismo, taoismo eta kristautasuneko osagaiak aurki daitezke Siddharthan. Buda historikoaren ibilbidearekin antz handia du Siddharthak: kasta eta etxea utzi eta aszetismoaren bitartez nitasuna gainditu nahi du lehenengo atalean. Taoismoarekin bat egiten du irakasle eta irakaspenekiko mesfidantza erakustean, jakinduria ezin dela hitzez eman ulertzen duenean.\nModernitatearekin lotua den eta horrekin batera porrot egin zuen patriarkatu falozentristari ere ordezkoa aurkitzen dio Hessek Indiar tradizioan, Siddhartha emakumezkoen ezaugarritzat har zitezkeen bertuteak bereganatzen ahalegintzen den heinean: entzuten jakitea, hurkoaren sentimenduekin bat egiten jakitea, berdintasunean oinarritutako sexu-harremanak hobestea.


Justiziak Elecnorreko arduradunaren gezurrak harrapatu ditu - sindicato ESK sindikatua\nEpaiketa hasi bezain laster, aretoko buru zen epaileak salatzaileari galdetu zion ea lehen akusatuak inoiz mehatxatu zuen, autoa aztertu ondoren ez baitzuen bere aurkako delituaren zantzurik ikusten. Une horretan, Elecnor euskal multinazionalaren arduradunak eta salatzaileak aitortu du ezetz, eta epaileak, automatikoki, errugabetu egin du salatua.\nKartutxo hori xahututa, epaiketak aurrera jarraitu du beste salatuen deklarazioekin (mehatxu faltsuengatik) eta Elecnorreko arduradunaren deklarazioekin, non argi geratu den mehatxu horiek ez direla gertatu salatzaileak frogarik ere ez zuela aitortu duenean.\n« Edozein erasoren aurrean tinko mantenduko gara , gu langileon sindikatua garelako, eta ez nagusi eta arduradunena »\nGure sindikalismoa egokia da\nTristea da salaketa penalak onartzea sindikalismo hutsa egiteagatik, baina tristeagoa eta larriagoa da salatutako gertaerak Elecnorren barruan ESKren jarduera sindikala mugatzeko helburu bakarrarekin asmatuak direnean onartzea.\nESK-k are argiago dauka gure sindikalismoa egokia dela, enpresak eta bere arduradunek muga hauetara iritsi behar dutenean gu geldiarazteko.\nBehin baino gehiagotan esan diegu: edozein erasoren aurrean tinko mantenduko garela. Gu langileon sindikatua garelako, eta ez nagusi eta arduradunena.\nEz dugu ahaztu nahi eskerrak eman nahi dizkiegula gurekin egon eta babesa eman nahi izan diguten sindikatu-kide eta kolektiboetako kide guztiei.


China Fused Alumina Magnesia Spinel fabrika eta hornitzaileak | Yufa\n1. Oso erabilia da burdinaren eta altzairuaren, zementuaren eta industria-labeen industrian, etab\n2. Batez ere maila altuko alumina-magnesia adreilua, errendimendu handiko alumina-magnesia galdagarriak, tobera irristakorra, zorro adreilua, goiko adreilua sutondo labe irekirako eta abar ekoizteko erabiltzen da.\n3. Magnesia-kromo erregogorrak ordezkatzeko material aproposa da. Horrez gain, produktu erregogorrak, pieza aurrefabrikatuak eta itxuragabeko material erregogorrak erabiltzen dira.\n0,1-0 mm, 0,2-0 mm, 0,5-0 mm, 1-0 mm, 1-0,5 mm, 3-1 mm, 5-3 mm, 8-5 mm, 10-5 mm, 25-10 mm, 100 sare, 200 sare, 325 sare ......\nBeste zehaztapen batzuk eskuragarri daude eskatuta.\n1. Arku elektrikoaren hornitzaile labeen produkzio aurreratuaren aplikazioak urtzeko tenperatura handitzen du eta tenperatura altuko ekoizpen konstantea mantendu dezake, horrela aluminio-magnesio spinelaren kalitatea hobetzen da.\n2. Magnesio edukiaren bezeroek dituzten behar desberdinen arabera, hainbat produktu egoki ekoizten dira. Bezeroen pertsonalizazio baldintzak bete.\n3. Ekoizpen teknologia aurreratua eta formula teknologia erabiliz, produktuaren ezpurutasun edukia txikiagoa da.\n4. Materialen kolpe termikoen erresistentzia hobe dezake eta biluzteko gaitasun ona izan dezake.\n5. Produktu erregogorrak eta erregogorrak ez diren zepen erresistentzia eta shock termikoen erresistentzia modu eraginkorrean hobe ditzake.\nLabe inklinatzailea - Transferitu - Hoztu - Barmac birrintzeko eta sailkatzeko - Harea egitea - Biltegia\nMagnesio aluminiozko spinelari, Al-ren konposizio kimikoa2O3, MgO, SiO2, Fe2O3, CaO Moisture, LOI probatu behar dira eta Al edukia2O3 eta MgO% 98tik gorakoa izan behar da.\nBulk Dentsitatea g / cm3≥\nAurreko: Korundoi trinko fusionatua\nHurrengoa: Alumina fusionatu monokristalinoa


Lekutan zegoelakoan, eta hara, berton | Iritzia | Berria\nLekutan zegoelakoan, eta hara, berton\nElisabete Alberdi - Matematikan doktorea. EHUko Bilboko Ingeniaritza eskolako irakaslea\nTxinan birus berri bat zabaltzen hasi zela entzun genuenetik pasatu dira bizpahiru hilabete. Hala ere, orduan, nork aurresan zezakeen birus hori gai izango zenik herriak eta herrialdeak, kontinenteak, guztiak banan-banan zeharkatu, eta hain denbora gutxian gureganaino iristeko? Lekutan zegoelakoan, eta hara, «kask-kask, hemen nago!».\nBereziki pertsonatik pertsonara hedatzen dela diote; kutsatuta dagoen batek eztul edo doministiku egiten duenean sortzen diren tantak edo zipriztinak hurbil dagoen beste baten ahora edo sudurrera iritsi, eta beste kutsatu bat eraginez. Azkar, oso azkar, zabaltzen da. Zenbaitentzat egun batzuetako gaixoaldia izango da, baina beste batzuentzat, zoritxarrez, iragarpen txarra izango du Covid-19ak.\nBirusaren kutsatze-tasari buruzko balioespenek erakusten dute kutsatuta dagoen bakoitzak beste 1,5 lagunetik 3 lagunera bitartean kutsa ditzakeela. Horrek esan nahi du hamar kutsatu gai direla beste hamabost edo 30 kutsatu berri sortzeko. Gaixotasun bat kontrolpean dagoela jotzen da pertsona batek kutsa ditzakeenak batetik behera daudenean. Beraz, momentuz, ez daukagu kontrolpean.\nIzurrite honek Txinan izan duen eraginaren azterketak publikatu dira dagoeneko. Matematikak darabiltzaten eredu dinamikoak ere sortu dira, hau da, birusaren bilakaera eta amaiera aurresango duten ekuazioak. Ekuazio horietan parte hartzen duten parametroak kalkulatu dira, eta izurritearen amaiera gerta dadin zer baliotara hurbildu beharko liratekeen ere bai. Ereduak agerian uzten du pertsonen arteko kontaktu kopurua gutxitzetik etor daitekeela salbazioa, eta horretara bideratu dira neurriak.\nMartxoaren 15ean konfinamenduari hasiera eman genion, eta atzerako kontaketa hasi genuen: hamabost, hamalau, hamahiru... Hala ere, ez da izango hamabostaldi bakarra isolamenduan pasatuko duguna. Horrek esan nahi du egongo dela, gutxienez, beste atzerako kontaketa bat. Uste dut hamabostaldika zenbatuko dugula etxean egingo dugun epealdia.\nEtxean igaro ditudan lehenengo egunetan txakur-eztula, sukarra, eta hotzikarak izan ditut. Ez dakit ea koronabirus famatu hau izan den erruduna, edo hemendik, ingurutik, dabilen besteren bat izan den. Eta egoera berri honetan, telelanean dihardudanez, eta etxean nagoenez, buruari galdetu diot ea eskubiderik ote dudan gaixorik egoteko; ea neure buruari gaixorik egoteko eskubidea eman diezaiokedan. Badaezpada, bai besteak baita neu ere trankil egoteko, egunero, tarteka, posta elektronikoan sartu naiz eta mezuak erantzun ditut, nire ikasleen zalantzak argitu, eta foroan azalpenak jarri ditut.\nOhartu naiz telelana eta umeen zaintza uztartzea normaltasunean egitea baino askoz zailagoa dela orain: ume txikiei jostarazteko zereginak jarri behar zaizkielako, eta handiagoei eskolako zereginekin lagundu behar zaielako.\nOkituta naukate sare sozialetatik eta Whatsappeko taldeetatik jasotzen ditudan entretenimendu-aukerek, kexek eta kontzientzia hartzeko mezuek. Betekada daukadala nabaritzen dut.\nErnegazioa ematen dit baimenduta dauden ekintzez batzuk egiten duten irakurketak. Badira aspertuta daudenetan txakurra paseatzen dutenak. Badira behar dituzten hiru gauzak erosteko beste horrenbeste ostera egiten dituztenak, eta besteei etxean geratzeko aholkuak edo aginduak ematen dizkietenak ere bai, txakurrik paseatuenaren jabea beraien artean.\nNire denbora-pasarik onena balkoitik balkoirako elkarrizketak bihurtu dira. Kuku bat egin, solasalditxo bat izan eta hausnartu. Horietako batean, konfinamendua luxuzko kartzelaldi bezala definitzera ere iritsi gara. Eta hitzekin jolasean jabetu naiz alde ederra dagoela etxe-zuloan egotearen eta etxezuloa izatearen artean.\nPentsamenduen eta sentimenduen nahaste-borraste honetan, argi daukat kutsatze-tasak jaistea gure eskuetan dagoela. Hau da, izurri hau deskribatzen duen eredu dinamikoko ekuazioetan guztiok eragiten dugula, eta bertatik lortuko diren emaitzak gutariko bakoitzaren ekintzen ondorio izango direla.


3. urratsa • Bidea Salvaescaleras | Sillas Salvaescaleras Gipuzkoa\nHasiera - Jabekideak - 3. urratsa\nGure eskailera-igogailuek, aulki zein plataformek, ez dute obra osagarririk behar, ez eta baimen berezirik ere. Atariaren plano batzuk, oraingo egoera eta egoera berritua zehaztuta, nahikoa izango dira, kasuaren arabera, ekipamendu estandarizatuak dira, biltegian dauzkagunak, eta, beraz, hornidura-epeak txikiak dira.\nEz da gauza bera soluzio bertikaletarako, hala nola abiadura murritzeko igogailuetarako edo plataforma bertikaletarako. Bezero bakoitzarentzat proiektuaren eta obra osagarriaren beharra balioesten da, eta horrek, administrazio publikoak lizentzia emateko behar dituen denborekin batera, kasu bakoitzaren epeak oso aldakorrak izatea eragiten du.\nEdonola ere, gure ingeniariek igogailuaren, eskailera-igogailuaren edo plataforma bertikalaren planoak prestatuko dituzte konpromisorik gabe.\nAldundiek, udal batzuek eta Eusko Jaurlaritzak laguntzak ematen dituzte. Atariaren irisgarritasuna hobetu nahi duzuela uste baduzue eta laguntza ekonomiko publikoa behar baduzue, lehenbailehen eskatzen hastea gomendatzen dizuegu. 2 eta 5 hilabete artean beharko dituzue erantzuna jasotzeko, eta erreforma-obra ezin izango da ordura arte hasi.


Aurkezpena – FAGUS Alkiza\nZer da FAGUS Alkiza?\nFagus Alkiza Interpretazio Zentroak hiru ardatz ditu:\nNatura, bertan jarduten duen Gizakia eta bi horien arteko harremanetatik sortzen den Kultura.\nAurkezpen liburuxka (PDF)\nNaturaren ardatzetik abiatuta, zentroaren helburua da biodibertsitatea kontserbatzea eta areagotzea. Horretarako, Fagus-Alkizan Hernio-Gazume KBEko biodibertsitateari buruzko informazioa aurkituko duzue, baita mendigunean egin diren eta egiten ari garen kontserbaziorako lanei buruzkoa ere. Gainera, ikusgai daude bertako basoen errepika; kobazulo baten erreplika saguzar espezie ezberdinekin; harkaztien errepika eta abar.\nHernio-Gazume KBEko larreak, pago motzak eta oro har, bertako paisaia natural eta kulturala gure arbasoei zor diegu. Ondare hori gal ez dadin Fagus Alkizaren helburuetako bat da garapen iraunkorra lortzea. Izan ere, biodibertsitatea kontserbatzeko nahitaezkoa baita garapen iraunkorraren aldeko apustua egitea.\nBestalde, Fagus Alkizan ezagutarazi nahi da alkizarrek beren historian zehar ingurunearekin izandako harremana. Horretarako, bilduriko ondasun kulturalak bertan ikusgai egongo dira: txondorra, karobiak eta abar.\nGizartea etengabe aldatzen ari da: ekonomikoki, sozialki, kulturalki… eta horrekin batera ohiturak, ustiapen ereduak, ingurumenarekiko harremanak, kontsumoa etab. Fagusek gizartearen aldaketetara egokitu nahi du eta bere helburuetako bat landa-eremuan kultura era integralean sustatzea da.


Lakuan mobilizatuko gara, EAEko irakaskuntza publikoko ordezkapenetan kaltetutako irakasleentzat konponbide eske | LAB SINDIKATUA\nZerbitzu Publikoak Irakaskuntza Lakuan mobilizatuko gara, EAEko irakaskuntza publikoko ordezkapenetan kaltetutako irakasleentzat konponbide eske\nEskola ezberdinetako zuzendaritzetatik egindako ordezkapen eskariei entzungor eginez, irakasleen ordezkapenetarako lanpostuak inprobisazioz eskaintzen ari dira, adostutako irizpideak kontuan izan gabe. Horren ondorioz, langile askok beren antzinatasunagatik dagozkien lan baldintza baino okerragoak onartu behar izan dituzte. Askotan, etxetik ehundaka kilometrotara dauden lanpostuetan, murriztuetan edo langabezian egotera kondenatuz.\nEgoera honek irakasleekiko begirune falta erakusteaz gain, beste behin erakusten digu Eusko Jaurlaritzak Euskal Eskola Publikoa ez duela lehentasun bezala hartzen. Hori gutxi balitz, lanpostuak inprobisazioz eta bermerik gabe banatzeak, zuzenean talka egiten du ordezkoen arautegiarekin.\nLABek argi du milaka langileren bizitzak ez direla joko politikorako tresna. Ez dugu onartuko utzikeriaren ondorioz milaka langilek beren lanpostuak kolokan izatea. Horregatik, prest gaude kaltetuekin bide juridikoa zabaltzeko.\nHartara, erreklamazioak jasotzen ari gara eta jasotzen jarraituko dugu. Gainera, kaltetuko langile guztiak gonbidatu nahi ditugu, datorren astelehenean, irailaren 16an 11:00etatik 11:30era egingo dugun elkarretaratzera. Gasteizko Lakuaren parean, entzungor egiten duen Hezkuntzan sailaren aurrean ikusgarri egin gaitezen. Aski delako, hezkuntzako langileak zenbaki hutsa besterik ez garelako, konponbidea orain!


Vitoria-Gasteizko Udalaren web-orria - Euskararen Nazioarteko Eguna\nAbenduaren 3an Euskararen Nazioarteko Eguna da eta, data horren inguruan, jarduera-egitarau zabala izaten da Gasteizen, hiriko eragile euskaltzaleen eskutik eta Udalak lagunduta.\nEgun hau Eusko Ikaskuntzaren ekimenez sortu zen 1948an. Denbora asko igaro da ordutik, baina oraindik euskarak bultzada handien beharrean segitzen du. Euskaren alde urte osoan dihardutenen ospakizuna da Euskararen Nazioarteko Eguna, bai. Baina, horrez gain, abiapuntua izan behar du abenduaren 3ak: erabilera sustatzeko, esparru gehiagora hedatzeko eta euskararen inguruan indarrak metatzeko. Eta, finean, urtearen 365 egunetan euskaraz bizitzea posible izan dadin lortzeko.\nHiriko elkarte euskaltzaleen eskutik\nEuskararen Nazioarteko Eguna Gasteizko elkarte eta gizarte-eragile askoren lanari esker da posible. 2021ean, ondorengo eragileek hartu dute parte hiriko programazioan: Arabako Alea, GEU elkartea, Oihaneder Euskararen Etxea, Arabako Bertsozale Elkartea, ZET (Zabalganeko euskara taldea), Mendibea Guraso Elkartea (Zabalgana institutuko guraso elkartea), Zabalgana Batuz auzo-elkartea, Zizta (Txagorritxuko euskara-taldea), Sarburu (Salburuko kultur elkartea) eta Goiena komunikazio taldea, Gasteizko Udalaren laguntzarekin.\nHurrengoa, 2022ko abenduaren 3an\nHurrengo Euskararen Nazioarteko Eguna 2022ko abenduaren 3an izango da (larunbata), eta azarotik abendura bitartean izango dira jarduerak.\n"Egin eta klik" ginkana\nJarduerak - Aisialdia\nEuskararen agenda(Beste leiho batean irekiko da)\nGasteizko Euskaltegiak(Beste leiho batean irekiko da)\nEuskara Zerbitzuaren inguruko informazioa\nhttps://www.facebook.com/ataraplazara(Beste leiho batean irekiko da)


"Ez naiz teoriak sortzekoa, nahiago dut egin" — dantzan.eus\nHemen zaude: Hasiera › Hemeroteka › "Ez naiz teoriak sortzekoa, nahiago dut egin"\n"Ez naiz teoriak sortzekoa, nahiago dut egin"\nFilgi Claverieri elkarrizketa\nFilgi Claverie Michelena... Horiek izenak. Filgi...\nNire goitizena da. Philippe da nire izen tipia, baina ia nehork ez du ezagutzen. Faktura, txeke eta nomina anitz Filgiren izenean ditut.\nNondik nora izena?\nBaionan ikasle nintzela, 13-14 urtetan, gazte abertzaleen artean lagun batek Filgi izena sortu zuen, ez dakit zerendako. Garai hartan euskalduntzen hasiak ginen, euskaldun agertu nahi genuen, baita izena ere. Philippe ez nuen gustukoa nonbait...\nClaverie eta Michelena segidan.\nAita eta amaren familiak biarriztarrak ziren, asko bezala kanpotik etorritakoak. Claverie, ene aitatxi, Biarnotik heldu zen, Michelena berriz Nafarroatik. Nire birraitatxi Zubietatik etorri zen Uztaritze aldera, karlistaden garaian nonbait. Amaren aldeko aitatxik eta amatxik Biarritzen ezagutu zuten elkar. Amatxi Uhalte zen, zuberotarra. Nire gurasoak langileak ziren, ama idazkaria eta aita erloju konpontzailea. Ezkondu zirenean, 27 urte inguru zituztela, aitak bere denda ireki zuen. Urte baten ondotik amari erran zion: “Sobera zaila da jendeari dirua eskatzea. Nahiago dut langile xume izaten jarraitzea”.\nAmatxi zuberotarra izaki, euskal kulturarekiko tirria handik jasoko zenuten, dantza eta kantua...\nEz. Peio, Pantxoa eta hiru anaiok –ni erdikoa naiz– ez genuen Zuberoako kanpainako jitea edo giroa batere jaso. Zuberoa guretzat Maule zen. Lehengusuak espartina lantegietako langileak ziren. Zuberoako euskal kultura eta euskara ez genituen batere ezagutu.\nAitatxi eta amatxi euskaldunak zenituen, alta.\nEiki. Haur denboran, larunbatetan Piarres Lafitte kalonjeak Radio Côte Basquen eguerdi bost guttitan, bost minutuko predikua egiten zuen euskaraz. Isiltasun osoa behar zuen aitatxik, bere momentua zen. Ez nekien zer zen mintzaira hura. Amatxi eta aitatxi euskaraz mintzo ziren, baina ez haien artean. Batek nafarreraz egiten zuen, besteak zubereraz, ez zuten elkar ulertzen.\nFrantsesez jaioa, hazia eta hezia, haatik beste hizkuntzak ikasi eta erabiltzen dituzu.\nGaztelania gaztetik. Ingelesa ere bai, alta arazo ideologikoak ukan ditut hizkuntza horrekin. Kolegioan militantea nintzen, ingelesa yankien hizkuntza zen niretzat, gaizki ikasi nuen. Aldiz, gaztelera beste zerbait zen niretzat. Gaztelaniazko kulturekin harremana maitagarria daukat. Gaztelania ikasi nuen maite nuelako, karrikan bereziki, Iparraldera etorritako errefuxiatuekin... Ikasi nuen azkena euskara duzu.\nZer da Miarritze Filgirentzat?\nNik Biarritz erraiten dut. Biarritz izen euskalduna da, ez dugu zertan Miarritzera aldatu behar. Niretzat euskaraz, frantsesez, gazteleraz edo ingelesez Biarritz da. Ene irudiko, edo ene irudiaren gibelean hain ziur, herri ez ezagutua da Biarritz. Bi errealitate dira Biarritzen; ezagunena: hiri luxuzkoa eta aisialdikoa da. Baina bada beste bat: Biarritz herria, bere auzo, bizilagun eta errealitate xumearekin. Biarritz hori ezagutu dut tipitan. Orain ere ez naiz hondartza ondoan bizi, Espainiako karrikan bizi naiz.\nBiarritz Olympique (BO) errugbi taldea dela-eta ezaguna da Biarritz, bestalde. Donostiara etorri ohi dena aldian-aldian.\nErrugbia asko aldatu da, profesional eta ikuskizun bilakatu da. Finalerdiak heldu direnean bi aukera daude: Paue, Bordele edo Tolosara (Okzitania) joaten zara Hegoaldeari bizkarra emanez, edo “herri bat gara” erraiten duzu eta Donostiara etortzen zara. Nik biziki interesgarria atzeman dut Donostiara jitea. Ez dakit herri bera osatzen dugun, baina agintariak ohartu dira Baiona-Donostia hiria sortzen ari dela. Oraindik sinbolikoa da, baina BO klubak publiko berri bat atzeman du ondo-ondoan, kulturalki begi-bistako loturak dituena.\nBatzuek kutsu folklorikoa hartzen diote/diogu...\nIkurrina asko dela, sobera? Nahiago dut hori, besterik baino. Zaleak ez dira euskal hiztunak, baina beren nortasuna agertzeko ikurrinak aireratzen dituzte. BO Parisera joaten delarik, zaleek “gu ez gara zuen berdinak, gu Euskal Herrikoak gara –Pays Basquekoak nahi baduzu–” diote. Ez dakite euskaraz, ez dira abertzaleak, frantsesak dira, baina hala ere Euskal Herrikoak dira. Urrats txikia da baina oso garrantzitsua, zinez.\nBi aldeko politikarien harremanak aitzina al doaz?\nHegoaldean nahikari gehiago dago, Iparraldean biziki ontsa ezagutzen ditugu politikeroak. Beren mintzaldiak eta diskurtsoak pixka bat aldatu dituzte, baina praktikan Paue, Bordele eta Parisera begira segitzen dute. Gure Hegoaldera bizkarra emanda, hemengo errealitatea eta gizartea ezagutu gabe.\nPolitika interesatzen zaizu, agidanez.\nBiziki. Kultur eremutik ezagutzen dut politika. Orain hemengoa [Hego Euskal Herrikoa], kultur arloan ari naizelakoz hemen. Eguneroko bizitza oso desberdina da hemen eta han. Badakigu hori, baina aldi batez erran ohi dugu, abertzaleok naski: “Herri bat gara, ez gara ezberdinak”. Baina egunerokoan ez gara berdinak. Eta aldi berean hori aberatsa da. Nik hastapenean izugarrizko hutsak egiten nituen: “Aspaldi ari naiz mundu honetan, besteak bezalakoa naiz” pentsatzen nuen, baina ez nuen hemengo errealitatea ontsa ezagutzen. Beste kode eta klabe batzuk ikasi behar dituzu, alabaina hori zinez interesgarria da, aberasgarria. Aberatsa da bi munduak ezagutzea, biak bizitzea, biak uztartzea...\nAbertzalea zara. Nolakoa?\nEuskal Herrikoa naiz sortzez, eta euskalduna 18 urtetan euskara ikasi nuenetik. Euskaldun bizi naiz. Zerendako abertzalea izan? Ez dakit. Beste estatu bat eraikitzeko? Ez dut erantzunik. Ez naiz ziur. Estatu izatearen ideia garbirik ez badut ere, euskaldun, abertzale eta europar bizi nahi dut, arrunt. Mugarik gabeko Europa ikusi nahi nuke, estaturik gabekoa eta Euskal Herria bertan egotea, euskalduna. Politikoki nola egin hori? Zaila. Ametsa da, badakit. Europar hizkuntzen, pertsonen eta herrien arteko harremanetan bizi nahi dut, alta.\nFrantses Akademiak euskarari buruz duen iritzia ezaguturik...\nFrantziako Estatuan gibelera joaten ari gara. Akademiarenak azken putzak direla pentsatu nahi dut, baina maleruski ez naiz ziur. Kinka larrian gaude. Goizetan France Inter irratia entzuten dut. Egun immigrazioari buruz ari ziren, eta zinez pentsamenduan atzera goaz. Gure mugak ixten ari gara. Mugak itxiko direlako geldiaraziko ditugu etorkinak? Etorkin kopuru bat behar dugu, ez gehiago, hori erabaki dugulako? Gure beharrak bete nahi ditugu. Eta haienak? Pertsonak ezin dira horrela erabili. Politikariek eta merkatariek globalizazioa goraipatu dute beren negozioei ongi joan zaien bitartean, baina globalizazioa orokorra izanen da edo ez da izanen. Jendeak planeta osokoak gara, ez gara hiri bakar batekoak, hiri askotakoak gara, hizkuntzaz askotarikoak gara. Frantzian atzera goaz, euskararekin gertatzen dena lekuko. Pentsatu nahi dut frantziarrek gerla hori galdu dutela, luzea izanen dela borroka, baina mentalitatea ez dela nire aitatxi eta amatxirena engoitik. Aitatxi eta amatxi ez ziren elkarrekin euskaraz mintzo, ez zuten elkar konprenitzen. Agian horregatik, aitatxik erraiten zigun “ez ikasi euskara, trabak besterik ez dituzue ukanen”. Eta guk erraiten genion “ez, ez, euskara biziki polita da”. Ahantzi gabe zigortua izan zela euskaraz mintzatzen zuelako. Hori bukatu da gutxienez. Ez da aski, baina bederen nire auzokoek ez dute irri egiten nire alabekin euskaraz mintzatzen naizelako. Duela 20 urte eskas aldiz, bai. Zer ginen gu?\nAskok Euskadi Irratiaren bitartez ezagutu zintugun, Bide batez eta Kalaka saioetan, baita ETBko Bertatik bertaran...\nKomunikazioa asko gustatzen zait. Komunikazioa behatzen dut, nola komunikatzen ginen lehen eta orain. Radio Euskadin ari naiz orain Más que palabras saioan, Javier Vizcainorekin. Iparraldeko beste irudi eta informazio bat ekartzen entseiatzen naiz. Hedabideak izugarri aldatu dira, komunikazioa asko garatu eta zabaldu da. Azken hamar urteotan mundua arras aldatu da irudiaren, telebistaren eta Interneten bidez. Eta hau hasiera baino ez da, natura bezala komunikazioa aldatuz doa. Abiadura izugarria hartu dugu eta beharbada ez gara konturatzen horretaz.\nSoberaxko abiadura hartu dugu, naski.\nSoberaxko den ez dakit, sobera dela erraiten baduzu iraganera begiratzen duzu, eta ez du merezi gibelera begiratzeak. Nondik gatozen jakitea beharrezkoa da, nora goazen jakin behar dugu ordea, aldaketa ezin baitugu guk geldiarazi.\nEuskarazko komunikabideetan aritu zinen iraganean eta orain gaztelaniazkoan.\nBai. Garaiak aldatzen dira eta euskarazko saioak bukatu ziren niretzat. Radio Euskaditik deitu zidaten. Zergatik ez? 10-15 minutuko kronika egiten dut igande goizetan. Gaztelaniazko munduak guttiago ezagutzen du Iparraldea eta are guttiago euskaldunon mundua. Euskal hedabideetan gehiago ageri da Iparraldea. Jende askoz gehiagorentzat mintzo naiz orain, errealitate hori ere da eta inportantea.\nIparraldeko enbaxadorea zara.\nEz naiz enbaxadorea, zubia naiz. Elixabete Garmendiak behin erran zidanez “zuk zubi lana egiten duzu”. Bereziki tematua naiz horretan. Gustatzen zait.\nDonostiara etorri zinen lanera orain bost urte, nola hartu zintuzten inguru honetan?\nAuzoan [Egian] frantsesa bezala hartu ninduten hastapenean. Ez nuen onartzen, Iparraldekoa naizela erraiten nien. Auzoan orain Iparraldeko euskaldun gisa hartzen naute bederen. Duela gutti gertatutako anekdota batek balio du egoera agertzeko. Dantzaz Konpainiaren azken emanaldiaren prentsaurrekoa euskaraz eman nuen, baina Diario Vascoko kazetariak honela idatzi du: “Dijo el francés...” (kar, kar, kar). Irri egin dut. Osoki euskaraz egin nuen eta “dijo el francés”. Adiskideek baliatu dute trufa egiteko. Lantokian ere “Como ha dicho el francés...” erraiten didate [antzezle aire batez diosku Filgik].\nDonostia eta Baiona hirien arteko bizilagun bilakatu zara. Nola bizi duzu berau, autobidea tarteko?\nParametro normala balitz bezala bizi dut, baina hiriko bizimoldea beharbada sobera sartua da gure egunerokotasunean, eta ez luke normala izan behar, kezkagarria da. 50 kilometro egiteko horrenbeste traba gainditu behar izatea. Hiru ordainleku pasatzen ditut: Biarritz, Hendaia eta Irunen, ez da normala. Ordaintzearena... bon. Baina denbora? Antolamendu pragmatikoagoa egin beharko litzateke eta orain teleordainketa dago. Nik lehen bi teleordainketa nituen, Iparraldekoa eta Hegoaldekoa, orain batekin dena egiten ahal duzu, niretzat magia da. Hori autoz egitea baduzu, baina garraio publikoa penagarria da. Nik ezin dut eguneroko bizimodua egin garraio publikoan. Arrazoi duzu, Donostia-Baiona hiriko herritarra naiz zinez eta praktikan.\nBiarritzeko lanean “arrakasta” ukanik ere Donostiara etorri zinen. Ausarta zara gero! Zergatik?\nDonostia ezagutzen nuen aspaldi, baina Iparraldeko turista bezala. 1991n Biarritzeko Herriko Etxean sartu nintzelarik, Jakes Abeberrik mugaz gaindiko harremanak bultzatu nahi zituen, bereziki kultur alorrean. Mugaz gaindiko elkartea sortu zen eta 1994 aldean hasi ginen Donostiako Udalarekin harremanetan. Joxean Arbelaitz gizon handiarekin topo egin nuen, handia zentzu guztietan. Bera Donostia Kulturako zuzendaria zen eta ni Biarritzeko Kulturakoa. Ideia beretsuak genituen: mugaz gaindiko harremanak landu, sustraitu eta aberastu nahi genituen biok, ez bakarrik diskurtso mailan edo mezu politikoen zabaltzeko. Kultur ekimenak eguneko bizitzan sustatu nahi genituen.\nDantzaz Konpainia sortu genuen, baina hiru urtez Biarritz Balleteko arduradun segitu nuen, bietan. Momentu batez erabaki nuen honetaz arduratzea bakarrik. Konpainia hau bereziki Gipuzkoan dantza sortzeko antolatu genuen, analisi oso errazaren ondorioz: dantza giroa oso pobrea da hemen –dantza tradizionalaz landa erran nahi dut, hau aberatsa eta bizia baita–. Dantza klasikoa, neoklasikoa eta garaikidea oso gutxi zabalduak dira eta arlo hori garatu nahi genuen. Dantzaz finkatuz joan zen –Mugaz Gaindiko Zentro Koreografikoaren baitan–, eta Ballet Junior Konpainiarekin elkarlanean. Biarritz Balletak proiektua uztea erabaki ondoren, Dantzaz Konpainia gara.\nBiarritz Balleteko Thierry Malandain ez dagoelako ados gure estrategiarekin. Gipuzkoan edota EAEn lan egiten badugu hemengo diru laguntza dugulako da, hemen zerbait eraikitzeko. Dantza garatzeko baliabideak landu nahi ditugu, estrategia sendoa finkatu dantza klasiko eta garaikideari buruz.\nZer da zehatz-mehatz Dantzaz Konpainia?\nGure konpainian dantzariak ez dira profesionalak, pre-profesionalak dira, ez dira ikasleak ez amateurrak, horien artean dira. Dantza ikasketak eginak dira, baina profesional bilakatzeko ofizioa ikasi behar dute. Bi urtez profesional izaten irakasten diegu. Horretarako gakoa ahalik eta emanaldi gehien egitea da. Euskal Herrian ari dira, Ipar eta Hegoan, Frantzian ere pixka bat. Taldean hamar lagun aritzen dira, une honetan sei neska eta lau mutil. Adriana Pouse da zuzendari artistikoa, uruguaitarra. Biarritz Ballet uztea erabaki zuen Dantzaz Konpainiaz arduratzeko.\nJendeak klasikoa edo garaikidea maite al ditu?\nJendeak kalitatezko dantza maite du. Ni ez naiz aditua dantza kontuetan, baina asko maite dut dantza, plazer handia hartzen dut dantza ikustean. Dantzak plazer eman behar du. Dantza mintzaira da, espresioa, gauza oso indartsuak transmititzen ditu. Nik emozioa transmititzea eskatzen diot, baita publikoak ere, noski. Publikoari fitsik ulertu ez duen zerbait ematen badiozu, zer den hau edo beste galdezka hasten bada, ihes egiten du. Dantzariak zirrara eragiten badu jendea bereganatua du arras.\nPolitikariekin negoziatzen trebea zara nonbait, xarma omen duzu ere horretarako.\nEz dakit [irriak]. Ez. Ez dut uste xarmarekin gauza handirik egiten ahal duzunik. Lehenik eta behin, egin egin behar duzu. Egin eta egin. Aproba egin eta erakutsi, frogatu egiteko gauza zarela.\nOteiza bezala orduan, haren zalea zara nonbait.\n[Irriak] Arrunt bai. Baiki, egin behar da. Diskurtsoak aspertu egiten nau pixka bat. Kultur eremuan oro har, intelektual –umore puntu batez erraiten dut– eta mintzaldi asko dago, baina unea iritsita, ekimenak ez dira gauzatzen. Ni ez naiz ikerketak eta teoriak sortzekoa, nahiago dut egin, eraiki, hori da ekimenen froga inportanteena. Ene xarma aipatu duzu, enetzat xarma egitea da, gauzak egitea. Gauza asko txar egiten dugu, baina Oteizak arrazoi zuen, zerbait geratzen da. Azken hiru urteotan Gipuzkoan gauza berri bakarra iduriz, dantza eremuan Dantzaz Konpainia izan da. Dantza neoklasiko eta garaikidearentzat lekua dagoela erakutsi dugu. Oso pozik nago. Publikoaren nahikaria badago. 40 emanaldi inguru ematen dugu urtero. Segura eta Zumaia herrietan izan gara, baita Kursaalen eta Euskalduna Jauregian ere. Edozein lekura joaten gara, gela txikietan ere aritzen gara. Hemengo bizilagunek horrelako emanaldiak ikusteko eskubidea daukate.


AFA-DFA - Aldundiaren 2019rako aurrekontuei esker, inbertsioak eta gizarte politikak sendotuko dira Araban\nCurrent: Aldundiaren 2019rako aurrekontuei esker, inbertsioak eta gizarte politikak sendotuko dira Araban\nAldundiaren 2019rako aurrekontuei esker, inbertsioak eta gizarte politikak sendotuko dira Araban\nArabako Foru Aldundiaren aurrekontua zifra historikoetara iritsi da: 517,12 milioi euro, iaz baino % 7,5 gehiago\nSail guztietan egin du gora, baina nabarmentzekoak dira toki erakundeen finantzaketan izandako gorakada —275 milioi euro (+% 10)— eta Gizarte Ongizaterako Foru Erakunderako aurrekontua, 212 milioi eurotik gorakoa (+% 4,12)\nGasteiz, 2018ko azaroaren 13a. “2019rako, inbertsioak eta gizarte politikak sendotuko dira: hazten ari den lurraldea gara, etorkizuna duena jo miran, eta, non bizi gorabehera, arabar guztien beharrak ase nahi dituena.” Hitz horiek erabili ditu datorren urteko aurrekontuak aurkezteko Ramiro González Arabako diputatu nagusiak, José Luis Cimiano Ogasun, Finantza eta Aurrekontu Saileko diputatua lagun zuela.\nIzan ere, Arabako Foru Aldundiaren aurrekontua zifra historikoetara iritsi da: 517,12 milioi euro, guztira, iaz baino % 7,5 gehiago (36,1 milioi euro gehiago). Hain zuzen, “Segida historikoan, 2011. urtean bakarrik gainditu ziren kontu horiek; orduko hartan, 518 milioi euroko aurrekontu erabilgarria lortu zen, zorra baliatuz. 2019rako, berriz, aurreikusi da gastu ahalmen hori lortzea zorrera jo gabe, eta zor metatuaren zati bat amortizatuta ere bai”, azaldu du Gonzalezek.\n2019ko Aurrekontuen proiektuaren aurkezpena\nÁreas: [OGASUN, FINANTZA ETA AURREKONTUAK] [Diputatu Nagusia]


Berangoko Udala - Gabonak Berangora heltzen dira kulturaz eta kirol jarduerez beteriko agendarekin\nGabonak Berangora heltzen dira kulturaz eta kirol jarduerez beteriko agendarekin\n“Gabonak 2018”ko aktibitateak abenduaren 15ean hasi dira Aretxabaleta Abesbatzaren emanaldiarekin, Berango Antzokian. Umeentzako eta familientzako programazioa berezia izango da berriro ere egun hauetan. Berango Antzokiaren zortzigarren urteurrena beteko da, GUP (Umeentzako Gabonetako Parkea) zabalduko da, eta Olentzerok eta Errege Maguek umeen ilusioa eta ametsak erakarriko dituzte. Honez gain, kirol eskaintza egongo da frontoian eta pailazoen eta txotxongiloen ikuskizunak.\nAbenduaren 16an “Olentzeroren lagunak” ipuinkontalaria eskainiko da Santa Anako antzokian, Apika taldearen eskutik, 19:30ean. Hiru egun beranduago, 19an, Gabonetako Pilota Txapelketaren final-laurdenak jokatuko dira. Eskupilotako txapelketaren lehenengo partida hauek arratsaldeko zazpi eta erdietan hasiko dira udal pilotalekuan.\nAbenduaren 22an Berango Antzokiaren zortzigarren urteurrena ospatzeko festa egongo da, herriko elkarteen eta taldeen partaidetzarekin. Arratsaldeko zazpietatik aurrera Nagusien Etxeko abesbatzak eta dantza taldeak, Musika Eskolako ikasleek eta Kultur Etxeko dantza moderno taldeko partaideek parte hartuko dute.\nAbenduaren 24a umeentzako egun berezia da, Olentzero herritik ibiliko delako ilusioa eta opariak banatuz. Ikazkina eta bere laguntzaileak arratsaldeko sei eta erdietan irtengo dira Berangoetako Kultur Etxetik frontoian umeei harrera egiteko.\nGabonetako Umeen Parkea ateak zabalduko ditu abenduaren 26an eta 27an. Frontoian jolasak, tailerrak eta umeentzako eta gazteentzako atrakzioak egongo dira 11:00etatik 13:00etara eta 17:00etatik 20:00etara. Pilotako txapelketaren finalerdiak abenduaren 28an jokatuko dira, 19:30ean. Egun horretan ere umeentzako txotxongiloen ikuskizuna egongo da Berango Antzokian, arratsaldeko seietan, Ameztu Taldearen eskutik. “Egur taupadak” euskaraz eskainiko da, doako sarrerarekin.\nAbenduaren 29an errusiar balletaren txanda izango da, Gazteria Taldearekin, “Ispiluan zehar” adin guztietarako ikuskizuna eskainiko duelarik. Urteko azken hileari amaiera emateko, pilota txapelketaren finalak jokatuko dira 30ean arratsaldeko seietan. Egun horretan ere euskal dantzen ikuskizuna egongo da Santa Anako antzokian herriko Otxandategi Dantza Taldearen eskutik. Talde honek urte berezia bizi izan du Berangon euskal dantzen etengabeko 75 urte bete direlako eta horren inguruan ekintza ugari bultzatu dituztelako.\nUrtarrilaren 2an Gazteentzako Gabonetako Parkea irekiko da. Arratsaldeko seietatik aurrera atrakzioak, tailerrak eta dibertsioa egongo dira frontoian, gaueko bederatziak arte. Urtarrilaren 4an umeentzako antzerkiaren txanda izango da. Berango Antzokian Patata Tropikala Taldeak “Denboraren taupadak” lana antzeztuko du, arratsaldeko seietan. Gabonetako programazioan Errege Maguen Kabalkada arrakastatsua dago ere, urtero bezala. Arratsaldeko 19:30ean Berangoetako Kultur Etxetik irtengo da eta frontoian amaituko da, han umeei harrera egingo zaielarik beraien opariak eskatzeko aukera izan dezaten. Ondoren, Xaibor DJ-ak jaia alaituko du pilotalekuan bertan, musika eta dantzarekin.\nOtxandategi Taldea abesbatzak gabonetako agendari amaiera jarriko dio. Koru honek emanaldi bat eskainiko du Santa Anako antzokian eguerdiko 12:30etan.


Samsung-ek 17.000 milioi pasatxo sartzeari uzten dio Galaxy Note 7 | erretiratu ondoren Gadgeten berriak\nSamsung Galaxy Note 7 merkaturatzea benetako arazoa bihurtu da Koreako enpresarentzat. Lehen terminalak merkatura iritsi bezain pronto, terminalaren suteen lehen arazoak agertzen hasi ziren karga egin zenean. Egunak pasa ahala gero eta erabiltzaile gehiagok eragin du arazo hau eta Samsung merkatuan merkaturatu zituen terminal guztiak erretiratzen hasi zen beste batzuekin ordezkatzeko, teorian leherketen, suteen eta bat-bateko errekuntzaren arazoa konpondu baitzen. Baina berriro ere Samsung-ek ordezkatutako terminalekin arazoak agertu ziren, eta konpainiak joan den astelehenean produkzioa etetera behartu zuen.\nBaina, itxuraz, Samsungek ez du arazoa argi eta konponbidea aurkitzeko enpresak uste baino denbora gehiago beharko duela dirudi eta atzo gailua salmentatik ateratzea erabaki zuen eta saiatu orain arte eragiketa arazorik aurkeztu ez duten terminal guztiak berreskuratzen, lehen edo bigarren belaunaldikoak izan.\nKoreako konpainiak hala behar du, 1.000 mila milioi dolar inguruko terminalak ordezkatzeko kostuarekin gelditu salmentetatik lortuko zenituen 17.000 milioiekin kontatzea terminal honen urteko hondarrean eta datorren urteko zati batean. Gogoan izan gabonen aldia hurbiltzen ari dela eta Samsungek Note 7ren aldeko apustua egin zuela Gabonetarako erabiltzaile askoren nahiaren helburu gisa.\nSamsung-ek asko jolastu zuen arazoak erakusteari uzten ez zion terminal honekin eta ibilbide azkarrena eta seguruena hartu du enpresarentzat eta erabiltzaileentzat, diru kopuru bat etortzeari utziko dion arren, marka irudiari eutsi behar zaio eta enpresak ez zuen erabiltzaileen auzi amaigabeetan parte hartu nahi izan, eta arazoa ere konpondu nahi dute beraiek erretzen duten telefonoen konpainia izatea.\nEz dakiguna da zenbateraino mantenduko den ohar sorta merkatuan, su hartu zuten terminalekin lotzen denez, hurrengo belaunaldiek izena alda dezakete, erabiltzaileek 7. oharrak merkatuan bizitza laburrean erakutsi dituen arazoekin lotzen jarrai dezaten.\nArtikuluaren bide osoa: Gadgeten berriak » telefonia » Telefono mugikorrak » Samsung-ek 17.000 milioi pasatxo sartzeari uzten dio Galaxy Note 7 erretiratu ondoren


Eztabaida piztu dute Esport3ko esatari batek Israelen aurka zuzenean egindako iruzkinek | Bizigiro | Berria\nEztabaida piztu dute Esport3ko esatari batek Israelen aurka zuzenean egindako iruzkinek\nTV3ren kirol katea igeriketa sinkronizatuko Olinpiar Jokoetarako sailkatze fasea ematen ari zen. Besteak beste, esatariak salatu du Israelek nazioartean duen irudia garbitzeko erabiltzen dituela kirola eta kultura.\nBi igerilari estatubatuar, asteburuan Sant Jordiko igerilekuetan (Bartzelona) jokatu den txapelketan. Marta Perez / EFE Tamaina handiagoan ikusi\n«Israelek nazioarteko kultur eta kirol ekitaldietan duen presentzia estrategia bat da Palestinako herriaren aurka egiten ari diren genozidioa zuritzeko. Besteak beste, nabarmena da hori Bartzelonan egiten ari diren Olinpiar Jokoetarako sailkatze fase honetan, edo Eurovision jaialdian; bitarte horretan, ez da entzuten gerrari buruzko ezer, eta garrantzitsua da ikusleak horretaz jabetzea. Ez da egoera hori normalizatu behar». Esport3 TV3en kirol kateko esatari baten hitzak dira, asteburuan Bartzelonan egin den igeriketa sinkronizatuko sailkatze fasearen emisioan esandakoak.\nUna de les comentaristes d’@esport3 ha fet un seguit de comentaris contra ISR totalment inacceptables en una televisió pública. Algú hauria d’assumir responsabilitats i la comentarista, sancionada. Una mostra d’antisemitisme més de @tv3cat https://t.co/PxR4Hc4wAa pic.twitter.com/9o6dGc77mM\n— ACAI (@ACAI_cat) June 13, 2021\nEztabaida eragin dute hitzok, Israelen aldekoen eta aurkakoen artean. Besteak beste, Kataluniako Israelen Lagunen Erakundeak erantzukizuna hartzeko eskatu dio telebista kateari, eta esataria zigortzeko: «Antisemitismoaren erakusgarri bat da». Hainbat txiotan esan dutenez, gezurra da Israel Palestinaren aurkako genozidio bat egiten ari dela, eta herrialde horren aurka halako iruzkinak egitea «judu guztiak zaku berean sartzea» da.\nErabiltzaile gehiagok ere hartu dute esatariaren aurkako jarrera. Salatu dute kirol emanaldi bat ez dela leku egokia nork bere iritzi politikoak plazaratzeko, eta halako salaketak Israelek bakarrik pairatu izana gaitzetsi dute: «Zergatik ez du ezer esan Irani, Turkiari edo Txinari buruz?», galdetu dute batzuek.\nBeste batzuek TV3ren aurka jo dute, eta egotzi diote hedabide objektibo bat ez izatea. Kataluniako telebista kate publikoa aspaldidanik dago eztabaidaren erdian; izan ere, Espainiako hainbat alderdik haren aurkako kanpaina indartsuak egin dituzte azken urteetan, haien arabera kateak Kataluniaren independentziaren aldeko iritziak sustatzen dituelako.\nBestelako erabiltzaileen artean, zeresana eman du Pilar Rahola kazetari eta ERCko politikari ohiaren txioak: «Oso larria da!», idatzi du. Tel Aviveko Unibertsitateko ohorezko kidea da 2006tik.\nÉs MOLT GREU!\n— Pilar Rahola (@RaholaOficial) June 13, 2021\nSareetan, ordea, gehiengoa izan dira esatariaren hitzak txalotu dituztenak. «Oso handia», «horrelako kazetari gehiago behar ditugu» edo «gezurren bat esan al du?», izan dira gehien errepikatu diren erantzunetako batzuk.\nBestalde, hainbatek azpimarratu dute Israelen politikak eta ekintzak salatzea ez dela antisemitismoa, eta esatariaren aurka egin dutenei genozidioa defendatzeari uzteko eskatu diete.\nMés periodistes així\n— Sabi Fairy Strubel (it/its) (@GongoraIcar) June 14, 2021\nOlinpiar Jokoetarako sailkatze fasea da Sant Jordiko igerilekuetan jokatu zen, Bartzelonan, joan den ostiraletik igandera, eta hiru txartel banatu ziren Tokioko Jokoetarako: Espainiak, Italiak eta Greziak lortu dute Japonian izateko eskubidea. Israelek, beraz, Tokion ez du parte hartuko igeriketa sinkronizatuan.\nAurten bertan, Euskal Herrian ere izan da Israelek giza eskubideen aurka egin dituen urraketak salatu dituen kazetaririk. Italiako Giroaren emisioan, Alessandro De Marchi txirrindulariaren hitz batzuk aitzakitzat hartuta, honela esan zuen Xabier Usabiaga esatariak: «Albistegietan ere albiste da Israel zer ari den egiten palestinarrekin, besteak beste, Gazan».\nTxalogarri beste behin ere @XabierUsabiaga, Israel Start-Up Nation taldean ari den Alessandro de Marchi txirrindularia hizpide hartuta, Israelen basakeriak kritikatuz. Hau bai da telebista publiko baten egitekoa! pic.twitter.com/LmGcIkLdtB\n— Julen Gabiria (@gabiriakopa) May 12, 2021\nIsrael Start-Up Nation taldeko txirrindularia da De Marchi, eta behin baino gehiagotan hitz egin izan du giza eskubideen urraketen aurka. Usabiagak, ordea, zalantzan jarri zuen gai horretaz hitz egiteko talde egokienean ote dagoen. Nagusiki, arrazakeriaren aurkako eta eskubide zibilen aldeko aldarriak egin izan ditu txirrindulari italiarrak.


Aralar: Eskoltak udaletxe barruan egotea debekatzea, positiboa da\nBestalde, Patxi Zabaletak ETAko ustezko kide baten azken atxiloketari buruz adierazi duen arabera, egoera honekin harreman zuzena ez duen jazoera bat da.\nAralarren koordinatzailearen, Patxi Zabaletaren, arabera, Bilduk Andoaineko udaletxe barruan eskoltarik ez egotea erabakitzea, normalizazio politikorantz doan aldaketaren erakusgarri positiboa da, eta ez da beti abiadura berdinean egiten, baina gertatzen ari da eta gertatzen jarraituko du.\nAlderdiaren parlamentariak, Aintzane Ezenarrok, gai hauekin eztabaida sortzeko burugogorkeria kritikatu du. Beste lekuetan normaltasunez egiten da, eta horrek esan nahi duena, beste helburu batzuen erantzuna dela, adierazi du.\nBestalde, aurreko ostiralean, Frantzia eta Italiako mugan, ETAko ustezko kide baten azken atxiloketari buruz galdetu diete. Horren inguruan, Zabaletak esan duen arabera, egoera honekin harreman zuzena ez duen jazoera bat da.\nHori da Estatu espainiarraren arazo eta urritasun handia; eraberritu egin behar da, eguneratu eta XXI. mendean justifikaezina eta jasangarria ez den legislazio bat izaten utzi behar du, ihardetsi du amaitzeko.\nInformazio gehiago:Eitb: Aralar: Eskoltak udaletxe barruan egotea debekatzea, positiboa da\n129 aldiz ikusita


Goierriko hamaika herri daude eremu gorrian - Goierriko Hitza : Goierriko Hitza\nBost mila biztanletik gorako sei herriez gain, Ataun, Gabiria, Itsasondo, Legorreta eta Zaldibia daude eremu gorrian, eta horrenbestez, murrizketekin. Ataun eta Gabiria sartu dira zerrendan; Olaberria eta Zegama, berriz, atera egin dira.\nGaur berritu du Osasun Sailak itxiera aplikatuko zaien herrien zerrenda, eta udalerriez gain, Araba, Bizkaia eta Gipuzkoako lurralde historikoak ere mugatuta egongo dira bihartik aurrera, eragin tasaren 400eko muga gainditu baitute. Goierrin hamaika herri daude eremu gorrian; bost mila biztanletik gorako sei herriez gain, Ataun eta Gabiria sartu dira zerrenda horretan, lehendik zeuden Itsasondo, Legorreta eta Zaldibiarekin batera. Olaberria eta Zegama atera egin dira zerrendatik.\nItxita dauden lurraldeak:\nAraba ………………….. 437,90\nBizkaia …………………. 419,13\nGipuzkoa …………….. 635,71\nBost mila biztanletik gorako herriak:\nBeasain ………………. 620,50\nLazkao ………………… 568,18\nLegazpi ……………… 1593,53\nOrdizia ……………….. 446,87\nUrretxu ………………. 907,89\nZumarraga ………….. 875,67\nBost mila biztanletik beherako herriak:\nAtaun ……………….. 1087,58\nGabiria ……………… 1754,39\nItsasondo ………….. 1923,08\nLegorreta ……………. 872,48\nZaldibia ……………… 2171,29\nErlazionatutako edukiaAsteburuak beste 110 kasu utzi ditu Goierrin


Vista Alegre Baserria Bisitak\nkoronabirusa dela eta baserrira eta gaztaindegirako bisitak bertan behera uzten dira ohar berririk jaso arte.\nBisita gaitzazu!Vista Alegre baserria bisitariei irekita dago, behiak eta jezteko gela, larreak eta zelaiak, gaztandegia… ikusteko. Euskaraz, ingelesez etagaztelaniaz egingo dizuegu.Interesdunek aurretik 654145154 telefonozenbakira dei dezazuela eskatzen dizuegu,behar bezala arta zaitzategun.\nBisita bereziak antolatzen ditugu ikastetxe eta institutuentzat. Bisita adinari,hizkuntzari\n(euskara, ingelesa edo gaztelania) eta talde bakoitzaren interesari egokitzen zaie.\nSakatu “Ikastetxeentzako atal berezia”\nbisitetan laguntzeko informazioa eskuratzeko.\nHonakoa gomendatzen dugu bereziki:\n* txikientzat: abereak (behiak, zekorrak,\noiloak, txerriak, ardiak) eta zer jaten duten ikustea.\n* ikasleentzat: bisita ingelesez egitea!\nVista Alegre lankidetzari irekita dago,\nbaserriaren edozein aspekturi buruzko\nikasturte-bukaerako lanak, tesinak\neta abarrak burutzeko.


‘Euskara ibiltaria’ erakusketak euskararen aldakortasuna erakutsiko du Donostiako San Telmo Museoan - KULTUR SHAREA\nOtsailaren 23ra egongo da zabalik erakusketa interaktiboa, doako sarrerarekin Donostiako San Telmo Museoan.\nEuskara ibiltaria erakusketaren abiapuntua Euskaltzaindiaren Euskararen Herri Hizkeren Atlasa da, eta argitalpenak bezala, helburua euskararen aldakortasuna eta aberastasuna erakustea da (lexikoa, izen-morfologia, aditz-morfologia eta sintaxia). Hala, Euskaltzaindiak gizarteari itzuli egin nahi dio atlasa egiteko euskal gizartearengandik jasotako jakituria.\nHorretarako, erakusketa bost atal nagusitan dago banatua: Tokiak, Materialak, Argia eta soinua, Natura, eta Bizitza. Atal horietako bakoitzean atlaseko mapen hautaketa bat erakusten da, bisitariari aldaera horiek era bisualean erakutsiko dizkiona. Horrez gain, erakusketak jokoak, animazioak eta entzungaien gisako tresnak ere erabiltzen ditu herri hizkeren aberastasun hori erakusteko.\nEuskararen Herri Hizkeren Atlasa (EHHA) euskararen aldakortasunaren berri ematen duen argitalpena da, Euskaltzaindiak argitaratzen duena eta dagoeneko hamar liburuki dituena.\nErakusketa birtuala, Euskaltzaindiaren webgunean ikusgai dago hemen.\nTags: Euskaltzaindia, Euskara ibiltaria erakusketa, San Telmo Museoa\n[BIDEOA] Eskafandra bildumak Simone de Beauvoirren ‘Bigarren sexua’ saiakera ekarri du euskarara


Hiri buruzagian, mundua aldrebes • ZUZEU\nUrte askoan San Ferminetara kale egin eta gero, ZUZEUko inkestak animatuta, edo aldaketa haizeak erakarrita akaso, bukatu berri diren festetan izan ginen iragan astean, Euskal Herriko hiri buruzagian. Eta lagun nafar euskaldunak ohi baino irribarretsuago topatzeaz gain, mundua hankaz gora aurkitu dugu Iruñean:\nEgunez, lo EZ!\nEz da erraza izaten festetan batzuen atseden beharra eta besteen parranda gogoa uztartzen; etengabeko gatazka iturri izaten den tema.\nSan Ferminetan, kontua aldrebesetara ikusi genuen Gaztelu plaza bueltan geundela. (Ustezko) parrandaren ostean belardian etzanda lotan ziren gautxoriak esnatuz batetik bestera kalejiran zen trikitilari koadrila. “Hau denk umorea!”.\nErosleko bi saltzaile\nPausu bakoitzeko saltzaile bat mota guztietako gutiziak eta kinkilak saltzen (eta jostailuak umeen sudur parean jartzen); kapelak, betaurrekoak edo lepokoak zirela, jan-edana zela; erosleko bi saltzaile.\nZorionez, eta nonbait irakurri dugunez, aurten Udaltzaingoa ez ei da kale-saltzaile (etorkin) ehizan ibili; “hik lan eta nik jai”, gaitzerdi.\nHelduak haurren jolasetan eta haurrak helduen jokoetan…\nMaiatzaren 2a eta Barkilero kaleen artean, Iruñeko katedral parean eta Irrintzi peñaren eskutik, gurasoak haur zireneko jostailuekin jolastu ahal izan ziren, hanka-paloen gainean, gozo-eltzeak apurtzen edo soka tiran; eta iragandako garaietara bueltatu ziren helduak.\nBukaeran, entzierro txikia egin zuten gurpil gaineko zezen adar zorrotzek, eta umeak kalean gora eta kalean behera izan genituen korrika, helduen joko arriskutsuetan trebatzen.\nMusikari bakarreko banda!\nSarasate pasealekuan jazz taldeak eta Antoniutti parkean dantzaldi orkestrak jo bitartean, lagun bakarreko musika banda osoa aurkitu dugu kale artean, inguruan jende andana duela. Ez da gurdi gainean dabilen disko jartzaile horretako bat, ez. Don Bozinon ei da, hodiz eta klaxonez jositako klown edo gizon orkestra. Kanten errepertorioa ere ezin aproposagoa du parean duen entzulegorako: Heidi, Pipi Kaltzaluze…\nPairamen bako zezenak…\nAdarrak ez ezik gurpilak ere badituztenak, bizkor ibiltzeko hanka gazte eta arinen bultzada behar dutenak eta, batez ere, haur eta helduen algarak eta gozamena eragiteko gai direnak, talkaren bat edo beste ez bada, inolako sufrimendurik jasan beharrik gabe…\nIkurren afera, binperretara\nUrte luzez ikurriñaren aldarrikapena (“tricrucifera” -Roberto Jimenezen izendapenean-) etxe partikularretako balkoietan eta iruindarren buru-lepo-paparretan bizi izan dugu, eta batez ere, txupinazo egunez Udaletxe plazako (udaltzainak tarteko) liskarretan.\nEta ikurriña Udaletxeko mastan eskegita izan dugun honetan… hara! zer nolako poltsa deigarriak ikusi ditugun bisitarien bizkarretan; mundua aldrebes San Ferminetan!\n* Argazki guztiak Karrikiri elkarteko XX. Atun-Janaren bezperan geuk eginak dira.\nikurrak, Iruñea, jolasak, loa, parranda, San Ferminak, zezenak\nUxue Barkosek zer jantziko...


Ikasleak Pako Etxeberriarekin - Sakana - Guaixe.eus\nIkasleak Pako Etxeberriarekin\nGuaixe 2016-05-05 19:46\nAltsasu institutuko DBHko 4. mailako ikasleek gaur Pako Etxeberriaren hitzaldian izan dira Iortia kultur gunean. Forentseak hilobien aurkikuntza, indusketa eta identifikazioak nola egiten dituzten azaldu die, baita hainbat pasarte ezagun kontatu ere, batez gure inguru hurbilekoak. Institutuko Gizarte Mintegiko irakasle Ander Leonek argitu digunez, ikastetxean zortzi urte daramate memoria historikoa lantzen. “Frankismoan Sakanan eguneroko bizimodua azaltzen duten ahozko testigantzak jasotzea da gure helburua”.\nAhozko historia hori jasotzeko ikasleek adineko pertsonak elkarrizketatu dituzte. Makina bat gairi buruzko galderak egiten dizkiete: haurtzaroa, eskola, gaztetasuna, jaiak, ezkontza, bikote harremanak, lana, politika, erlijioa… Dagoeneko 300 bat elkarrizketako artxiboa dute, ikasleek bakoitzaren transkripzioarekin, laburpenarekin eta audioan edo bideoan elkarrizketa jasotzen duen diskoarekin. Egitasmo horren barruan, ahozko historia jasotzeko metodologian aditua den Laura Benadiba historialari argentinarraren ezagutu zuten ikasleek joan den urtean.


Larrialdi eta Emergentzietako Medikuntzako Lehen Mailako Espezialitateko aldarrikapen-jardunaldia - Sindicato Médico de Euskadi\nInicio » Larrialdi eta Emergentzietako Medikuntzako Lehen Mailako Espezialitateko aldarrikapen-jardunaldia\nLarrialdi eta Emergentzietako Medikuntzako Lehen Mailako Espezialitateko aldarrikapen-jardunaldia\n2022, maiatza, 27\nOsasun arloko hamaika profesionalek beren ahotsak altxatu dituzte, Euskadiko hainbat unibertsitate ospitaletako larrialdietako ateetan, (Bizkaia -Gurutzeta-, Araba -Txagorritxu-, Gipuzkoa -Donostia-) maiatzak 27 betetzen dituen ostegun honetan, Larrialdi eta Emergentzietako Lehen Mailako Espezialitatea eskatzeko\n2020ko apirilean, dagoeneko, egiturazko, langile- eta antolaketa-arazo ugarien aurrean, eta Osakidetzaren antolakundeak gugan utzitako sentsazio txar gero eta handiagoarekin batera, Larrialdietako zerbitzuetako mediku batzuk Euskadiko Sendagileen Sindikatuarekin harremanetan jarri ziren, zerbitzuko beste profesionalekin bat egiteko eta denon artean haien eskaerak bideratzen laguntzeko.\nHarrezkero, 2020ko maiatzean EUREME (Euskadiko Larialdi eta Emergentzietako Medikuak) izena hartu zuen plataformarekin eskuz esku lanean aritu gara. Haren aldarrikapenen artean dago Larrialdietako eta Emergentzietako Medikuntzako Lehen Mailako Espezialitatea sortzea.\nHorregatik, EKALME SEMES Euskadik espezialitatearen sorrera eskatzeko egin duen deialdiarekin bat egitea erabaki dugu aurten ere.\nMaiatzaren 27ko 12:00etan, Euskadiko unibertsitate ospitaletan Larrialdietako zerbitzuen ate aurrean, hamaika osasun-profesionalek 5 minutuko geldialdia egin dugu, eta herritarren eta komunikabideen aurrean artatze askoz hobea ekarriko lukeen eskari baten berri eman dugu.\nJardunaldi polita izan da, zeinaren bitartez Larrialdi eta Emergentzietako Lehen Mailako Medikuntza Espezialitatea sortzeko beharra adierazi baitiogu gizarteari. Izan ere, prestakuntza arautuak, pazientearen asistentziaren kalitatean zuzenean eragiteaz gain, etorkizunean profesional gaituak prestatzeko balioko du, orain zerbitzu horietan lan egiten duten profesionalak belaunaldiz belaunaldi aldatzeko.\nPozten gaitu gremio honek erakusten duen batasuna ikusteak, eta baita erakunde mediko eta elkarte zientifiko askok babesten duela gure kausa hori jakiteak ere.\nHonela jaso du ETB2 gaurko gure profesionalen ekintza eta gure aldarrikapenak.\n[Aldarikapen-jardunaldia nola joan den ikusi nahi izanez gero -.pdf- esteka erabil dezakezu edo orri honen oinean dagoena baliatu. ]\nEspezialitate hori larrialdietako eta emergentzietako sendagileen aspaldiko aldarrikapenetako bat da. Helburu hori lortzea iraupen-lasterketa bat da. Guk, baina, ez dugu etsiko helmugara iritsi arte. Larrialdietako medikuek hala eskatu digute, eta, SMEkook tinko jarraituko dugu.


Al Son del Punk - Bostok Photo\nBanizu nizuke editorialak argitaratutako Al son del Punk/Kuidado ke muerden izenburu bikoitza duen liburua, Cubako punk eszena erakustea du helburu, bi ikuspuntu ezberdinetatik.\nProiektuaren lehen zatia, Al son del punk erreportaia da, eta 2008tik 2010era, La Habana, Pinar del Rio eta uhartearen barru aldeko probintzietara egindako 4 bidaien emaitza da. Proiektuaren atal honetan Josu Trueba Leiva da argazkilaria eta bertako punken bizitza arrunta ekartzen du argazkietara (bizilekuak, familia, ingurunea, entsegu eta kontzertuak). Santa Clarako Los Eskoria, Cubako punk talde ospetsueneko abeslari eta arima zen Wilian Fabian Alvarezen bizitza eta heriotza; eta amaitzeko Gerson eta Yohandraren bizitza: Pinar del Rio dagoen ihesaz gaixotutako jendearentzako erietxe zaharrean bizi den bikotea.\nProiektuaren bigarren zatia, Kuidado ke muerden izenburua daukana, RUIDOphotoko kidea den Pau Coll Sanchez eta Josu Trueba Leivak, La Habanan punk giroko 10 lagunei 2010eko Irailean emandako partaidetza argazki tailerraren emaitza da. Atal honetan, punkak beraiek dira hiru hilabetetan zehar haien ingurunea argazkietara ekartzen dutenak. Cubako herriaren ikuspuntu zintzo bat erakustea zen tailerraren helburu nagusia, Cubako biztanleak izanik argazki lengoaiaren bitartez berau ezagutarazteko egokienak.


8.3 testu-estiloak - geofuntua\nTestu-estilo bat sortzeko, aztertu ditugun "Testua" taldearen elkarrizketa-koadroko kutxa erabiltzen dugu, dagoeneko sortutako estiloen goitibeherako zerrendan ere badago eta, gainera, fitxa "Oharpen" taldean. Hasiera ". Edonola ere, "Testu estilo kudeatzailea" irekiko da. Estiloa definizioz deitzen da "Estandarra". Gure iradokizun "Testua Style kudeatzailea" batekin lan hori ez estiloa "Standard" aldaketak egiteko erabiltzen baduzu, beste "Berria" botoia sortzeko oinarri gisa. Ideia praktikoa, jakina, estilo berriaren izena estiloa marrazkian izango duen helburua islatzen du. Adibidez, kale izenak hiri-plan hobea jarri ezer ere erabiltzen badira, soberan dauden badirudi ere "kale izena" jarri. Nahiz eta kasu horietan dagoeneko ezarritako arauak, industria-adar bakoitzaren estiloak izendatzeko eta, are gehiago, korporazio bakoitzari dagokiona. elkarlanerako Autocad-ekin inguruneetan ordena printzipio bat eginez, ohikoa da marrazkilari hori besteen lana eragina izan dezakete euren estiloa izen uste saihesteko.\nBestalde, elkarrizketa honetan Windows-en instalatutako letra-tipoak ikus ditzakezu. Zerrenda honek dute luzapena ".shx" Autocad ezaugarri batzuk erraz bereiz daitezke gehituko dira. Autocad-ekin sartutako letra-tipoak forma sinpleak eta marrazki teknikorako ezin hobeto funtzionatzen dute, hala ere, zure testuaren estiloa sortzen duzunean, zure ordenagailuan instalatutako letra-tipo guztien aurretik duzu.\nPuntu horretara iritsi arte, "Testuen estiloen arduraduna" bideoan ikusten dugu.\nAutodesk-ek proposatutako soluzioa deitzen zaio "Propietate Annotative", estiloan sortutako testu-objektuak aktibatuta, objektu horien eskala erraz eta azkar aldatzeko aukera ematen du, eredu-espazioan marrazkia edo marrazkia marrazteko aurretiko aurkezpena. Aldaketak testuaren objektuaren eskala denez gero, ez du axola objektu desberdinak letra-tamainazkoak direnik, bakoitzak zehaztutako eskala berriari egokituko baitio, haien arteko tamaina proportzionalak mantenduz. Hori dela eta, kontuan izan behar duzu sortu dituzun testu estilo berrien propietate annotativea aktibatzea, horrela objektu horien bisualizazio eskala alda dezakezu zure marrazkiaren espazio ezberdinetan (modelaketa edo aurkezpena, aztertu egingo direnak). zure momentua), geroago editatu beharrik gabe.\nAzkenean, elkarrizketaren behealdean, "Efektu bereziak" izeneko atal bat dago. Ezkerreko hiru aukerak ez dute iruzkin gehiago behar, emaitzak bistakoak direlako: "Burua behera", "Ezkerrean marraztuta" eta "Bertikala". Bere aldetik, "Harreman zabalera / altuera" aukera 1 balio lehenetsia da, horregatik, testua horizontalki zabaldu egiten da; kontratuaren azpian. Aldi berean, "angelu zeiharkituak" adierazten du angeluan adierazitako testua, definizioa zero da.\naurreko Post«Aurreko 8.2 Edizio testu objektuak\nNext Post 8.4 anitzeko TestuaHurrengo »


Ion Izagirrek irabazi du Euskal Herriko Itzulia - Goierriko Hitza : Goierriko Hitza\nIon Izagirrek irabazi du Euskal Herriko Itzulia\nDan Martin irlandarra sailkatu da bigarren, eta Jakob Fulgsang danimarkarra hirugarren. Hunkituta azaldu da ormaiztegiarra garaipenarekin, eta taldeari eta uztailean jaiotzekoa den alabari eskaini dio txapela. Iban Mayo da Itzulia irabazitako aurreko euskalduna, 2003an.\nIon Izagirre Eibarko Untzaga plazako podiumeko koska nagusian, Dan Martin eta Jakob Fulgsang ondoan dituela.\nIon Izagirrek (Ormaiztegi, 1989) irabazi du Euskal Herriko 59. Txirrindularitza Itzulia. Frantziako Tourrean eta Italiako Giroan irabazitako etapekin batera, Izagirreren kirol bizitzako garaipenik garrantzitsuena izan da gaurkoa. 2015ean, 2017an eta 2018an sailkapen nagusiko hirugarren bukatu eta gero, txikitako ametsa bete du Astana taldeko ormaiztegiarrak, Euskal Herriko ziklismo proba gorenean podiumeko koska gorenean izatea. Daniel Martin irlandarra sailkatu da bigarren, eta Jakob Fulgsang danimarkarra hirugarren. Euskal txirrindularitzari kostatzen ari zitzaion garaipena izan da gainera, Iban Mayo igorreztarra izan baitzen Itzulia irabazten azken euskalduna, 2003an.\nIon eta Gorka Izagirre anaiak, lehenaren garaipena grinaz ospatzen, gaur, Eibarren. Arg.: Itzulia\nArtean hunkituta zegoela, honako adierazpenak egin ditu: “Beti nahi izaten dugu irabazi, eta etxeko lasterketa bada gehiago. Taldeari eta etorkizunean datorren alabari eskaintzen diot garaipena. Aurten taldea aldatu dut, txipa ere bai, eta horrela jarrai dezala”. Denboraldi bikaina osatzen ari da Ion Izagirre. Aurten Valentziako Itzuliko sailkapen nagusia eta Paris-Nizako azken etapa irabazi ditu.\nGorka Izagirre anaiaren besarkada ere jaso du irabazleak Eibarko helmuga gurutzatu berritan. “Izugarria izan da gaurkoa. Ez zen batere erraza, Bora oso indartsu ikusten genuen, baina ibilbidea ezagutzen genuen, eta urrutitik jo beharra zegoen. Garaipen hau ospatu beharra dago, baina asko ere ez, Udaberriko Klasikoak datoz eta”.\nEuskal Herriko 59. Itzulia Zumarragan hasi zen joan den astelehenean, Antioko igoera zuen erlojupeko batekin, eta astearte eguerdian agurtu zuen Goierri Lizarrustitik barrena.\nAzurkin gora hautsi\nEibarren hasi eta bukatu da 2019ko Itzuliko seigarren eta azken etapa, 118,2 kilometrokoa. Emanuel Buchmann (Bora Hansgrohe) txirrindulari alemaniarra abiatu da gaur Eibarren liderraren elastiko horiarekin, Izagirre bigarren sailkatuari 54 segundoko aldea atereaz. Buchmannek etapa eta lidergoa hartu zituen atzo Arraten irabazita, baina gaur ezin izan dio aurre egin Astanak egindako talde estrategiari.\nIon Izagirre, alaba besoan hartuta, maillot horiarekin eta txapelarekin.\nIzagirreren taldekide Fulgsang danimarkarrak Azurkin gora erasoa jo ondoren hautsi da lasterketa. Buchmannek ezin izan dio pedal kolpeari jarraitu, eta boskote bat geratu da sailkapen buru: Fulgsang bera, Ion Izagirre, Adam Yates (Michelton-Scott), eta UAD Emirateseko Martin eta Tadel Pogacar. Karabietako gaina liderrarengatik ia 2 minutu aldearekin pasa dute, eta Asentziora bidean aldeari eutsi diote. Asentzioko azken gaina igaro ondoren, Eibarrera jaistea bakarrik falta zen.\nSailkapen nagusia eskura zuen Izagirrek, baina etapa ere jokoan zegoen. Azken kilometroan Yatesek erasoa du, eta Eibarko helmugan besoak jasotzea lortu du. Segundo batera sartu dira Martin (2.), Fulgsang (3.) eta Izagirre (4.). Buchmann ere indar betean aritu da azken kilometroetan podiumean izateko ahaleginean, baina azkenean 4. bukatu du sailkapen nagusia.\nSAILKAPEN NAGUSIA. EH-KO 59. ITZULIA\nIon Izagirre (Astana)…………………….19:24:09\nDaniel Martin (UAD)………………………….29ra\nJakob Fuglsang (Astana)…………………….36ra\nEmanuel Buchman (Bora)…………………..43ra\nAdam Yates (Michelton)………………………51ra\nTadej Pogacar (UAD)………………………..1:56ra\nMikel Landa (Movistar)…………………….2:56ra\nMikel Nieve (Michelton)………………….3:25era\nPatrick Konrad (Bora)………………………3:39ra\nMaximilian Schachmann (Bora)………..3:34ra


1884az Geroztik | Restaurante Casa Cámara\nCasa Cámara 1884az geroztik bizirik dagoen historia handiko lekua da, duela 138 urte baino gehiago jada.\nHementxe, historiaren mokadu txiki batzuk proposatzen dizkizugu.\nAtik Zra kontatuko dizugu:\nCasa Cámarako klasiko batez hasiko gara: Armagnac izozkia. Errezeta klasiko bat, gure lurraldean ohikoa ez den konbinazio batekin. Gurera datorren frantziar bezeroaren gehiengoa izozki honen zale agertzen da eta lehenengo aldiz probatzen duenak... errepikatzen du, noski.\nXVI. mendetik, gutxienez, idatzirik iritsi zaizkigun lekukotasunak diotenez jakin badakigu Errenteria, Lezo eta Pasai Donibaneko emakumeak atoi lanetan ibiltzen zirela, badiaren alde batetik bestera bidaiari eta merkantzien garraioan.\nLope Martínez de Isasti lezoar historiagileak 1625. urtean, Pasaiako portuaz idaztean honela dio: «Leku honek beti izan eta ditu gizonezko itxurako emakumeak, itsas ekaitzen beldurrik gabe txalupak atoiatzera doazenak eta Ternuatik edota beste lekuren batetik datozen errege flotaren galeoiak eta beste batzuek ere portuan sartzen dituztenak, marinelik ezean eta hauek itsas bidaietan dabiltzan bitartean, esfortzu handiz arraun eginez gizonezkoak bailiran».\nBatelerek, Victor Hugo ere konkistatu zuten, eta literato erromantikoaren obraren pasarte batzuk inspiratu zituzten, munduan ezagutzera emanez.\nCámara jatetxearen jatorria aspaldikoa da, 1850ean Pablo Cámara Pasai Donibaneko udaletxean idazkari lanetara etorri zen. Etxea, XVII. mendeko eraikina berau, Egino jaunari erosi zion. Gaur egun jangela betetzen duen gune hori herriko arrantzaleek ekartzen zuten arrainaren deskargarako erabiltzen zen, eta salmentarako eraikin edota arrain etxabea, jatetxearen egungo sarreraren aurrean kokatua zegoen. Arrain deskarga herriko beste lekura aldatu zenean, Pablo Cámarak gaur egun jangelaren erdigunean dagoen haztegia eraiki zuen eta itsaski eta arrainez osatutako otordu eta askari zerbitzuak ematen hasi zen. Pixkanaka eremu hura estaltzen hasi zen, lehenik aihen-belar soil batez eta karpaz beranduxeago. 1884 urtea zen, Casa Cámararen sorrera.\nPasai Donibanek magia berezia du. Uretik hain hurbil, Jaizkibel mendiaren magaletik ateratzen den egundoko arkitektura batez osatua, zama historiko sendokoa eta era berean lantegi, arrain-ontzi eta garabiaz beteriko beste Pasaien aparteko begiratokia. Pasai Donibanek bere entitateari eusten jakin izan dio, XVII eta XVIII. mendeetan itsas ontzi handiek merkantzia deskargatzen zuten Santiago Plazako etxeek esate baterako, azken hiru mendeetan zehar gutxi aldatu dute beraien itxura.\nPasai Donibaneko kale bakarra zeharkatzen duten bisitariak gure gastronomiaz gozatzera datoz eta Victor Hugo 1843an bizitu zen etxea ikustera. Gaur egun etxe hau museo txiki bat da, Pasaiaz honakoa esan zuenaren memoriaz egina: “Ezagutarazi gabeko txoko hau nik ikusi dudan txokorik ederrenetakoa da eta turista bakar batek bisitatzen ez duena; itsas eta lur eremu xume hau Suitzan balego ederretsia izango litzateke, Italian balego aldiz ospetsua, baina Gipuzkoan dagoenez ezezaguna da. Ni menturaz iritsi naizen Eden txiki honetara...”.\nEta Donibanetik Everestera goaz, zeren eta bitxia dirudien arren Casa Cámaran prestatutako janariak dastatu ahal izan zituzten zortzi mila metrotik gora dagoen Everesteko hego mendebaleko horman. Janari guztia prestatu ondoren Casa Cámaratik Azkue Kontserba Fabrikara eraman zen, ardura handiz ontziratu ahal izateko. Sagarmatha espedizioko euskal alpinistak otordu desberdinez gozatu ahal izan zuten hala nola, oilaskoa barrengorriekin saltsan, makarroiak ganbekin, edota txahal-gisatua patata eta ilarrekin. Janari goxo haiek beste herrialdeetako alpinisten gutizia desiratuan bilakatuz. Argazkian Pablo Camararen birbiloba den Felipe Uriarte Camara ikus daiteke, Everesteko espedizio hartako partaide eta ideiaren sortzailea.\n1884an Pablo Camarak jatetxea sortu zuenetik jatetxea beti Cámara familiaren eskuetan egon ohia da. Egungoa, laugarren belaunaldia delarik familiaren negozioa zuzentzen duena. Sarritan, gogora arazten digute gure bezeroek familiarteko izaera hori, batez ere duela 40, 50 edota 60 urte ospatutako otordu eta familiarteko ospakizunetako pasadizoak oroitzean eta hainbeste urteren buruan oraindik leku eta mahai berean egoteak sortzen dien ilusioak.\nGure gastronomiaren tradizioak eta Pasaiaren marinel izaerak egiten dute arraina eta itsaskia izatea gure menu kartaren berezitasuna. Jakirik nabarmenenak honokoak direlarik; txangurroa labean, legatz kokotxak saltsa berdean, itsaski parrilada, txirlak marinel erara, txipiroiak bere tintan, legatza saltsa berdean edota bisigu errea. Aipamen berezia merezi du otarrainak, Casa Cámararen historian ezinbesteko erakargarritasuna izan baitu honek. Aurrerago hitz egingo dugu horretaz...\nSukaldaritza hurbila, zintzoa eta xumea eskaintzen saiatzen gara beti, kalitatezko bertako produktuetan oinarrituta eta Gipuzkoako tradizio gastronomikoarekin bat datorrena. Ez diogu uko egiten errezeta batzuk berrasmatzeari, edo berri batzuk sortzeari. Baina esentzia galdu gabe, sukaldaritza hurbila benetako sukaldaritza baita.\nKalitatezko lehengaiak eta denboraldiko osagaiak dira gure sukaldaritzaren oinarria, eta horien artean, batez ere, itsaskiak. Bertako produktuekin lan egitea eta gure lehengaien jatorria ezagutzea gustatzen zaigu, eta garrantzia ematen diogu ekoizpen prozesuari, hasiera-hasieratik. Produktu baten kalitatea zaintzeko egiten den ahaleginaren atzean dauden pertsonak balioesten ditugu.\nLeku bakoitzeko sukaldaritzak bere nortasun propioa eduki behar duela deritzogu, eta horrela, kanpotik datorren jendeak zerbait berria eta benetakoa dastatu ahal izango du. Eta hemengoa dena berriz, bere etxean bezala sentituko da.\nPasaia portu naturala da, Ulia eta Jaizkibel mendien arteko fiordoa. Kostaren kokapena dela eta bere irudia itsas zabaletik eta hurbileko kosta lapurtarretatik ikus daiteke. Kantabriar kostako mendirik garaiena da Jaizkibel eta Europako itsas hurbilekoen artean altuera handienetakoa. Hondarribiko Guadalupetik abiatuz, Jaizkibel mendiko itsaslabarretatik barrena ibilaldia zoragarria da. Milioika urtetan moldatutako itsaslabarrek eta hareharriek galdu behar ez den ikuskizuna eskaintzen dute.\nPasai Donibaneko musika banda, 1818an sortua, Euskal Herriko bandarik zaharrena da. Sekula ez da izan hain izen iragarlerik: “La Constancia” edo “Konstantzia” euskaraz diogun bezala.\nXIX. mende bukaeran diotenez, bandako musikari gehienak arrantzaleak omen ziren eta bakoitzak bere musika-tresna eramaten omen zuen itsasoak uzten zien tartetxoetan entseatzeko. Badirudi partituren euskarri gisa aurrean zegoen hurbileneko marinelaren sorbalda erabiltzen zutela atril moduan. Irudi honek iradoki zuen gaur egun oraindik ospatzen den Sanjuandar arrantzaleen Danborrada.\nLangosta, edo, euskara jatorragoan, otarraina. Jangelaren erdigunean haztegi naturala edukitzean otarraina izan da Casa Cámarako protagonista. Bai egosia edota plantxan erreta, edo bestela, amerikar saltsa gozoan apailatua antzina Valentina Alegriak egiten zuen gisa.\n“Sud-Oest” egunkari frantziarrak artikulu bat argitaratu zuen non Casa Cámaran soilki otarraina jatearen errituaz mintzatzen zen: “Bezeroak otarraina eskatzen duenean, jangelaren erdigunean dagoen haztegira hurbiltzen da zerbitzarietakoren bat eta antigoaleko txirriken bidez otarrain kutxa igotzen du. Kutxa barandan kokatzen du eta horrela, bazkaltiarrak berak jango duen pieza bereiziko du. Historiaurreko animalia hauen itsas sakonetik egindako agerpen harrigarria tentaldi eutsiezina da. Gero, otarrainen kutxa berriro ondora itzultzen da, itsasora itzultzen da... Otarraina eta bere errituak etenik gabeko otorduaren parte dira. Pasaiako portuan Casa Cámara denboraz at dago”.\nManuel Mampaso Bueno (1924-2001), berrogeita hamarreko abangoardiako margolari aitzindaria izan zen. Errealista, espresionismoa eta abstraktuen margolaria, kartelgile, eszenografo eta marrazkilari handia, artista ikaragarria hitzaren zentzu osoan. A Coruñan jaioa, beranduago bere familiarekin Madrilera joan zen bizitzera, bere bizitzaren zati handi bat han bizi izan zuelarik. Baina denboraldi luzeak bizi izan zituen Pasai Donibanen, Casa Cámara ondoan zegoen etxean. Hori dela eta, bere koadro bat dago Casa Cámara familiako mahai buruan. Oraindik bistan dauden Talavera de la Reinatik ekarritako lehengo azulekoek dekoratzen zuten jangelako bodegoiko protagonista otarraina da. Otarrain bat da protagonista margo honetan, eta ondoan, jatetxeko jangela apaindu zuten Talavera de la Reinako azulejuak ikus daitezke.\nBadira horrelako argazkiak nolabaiteko nostalgia sorrarazten dutenak, badira urruneko haurtzaroa gogorarazten duten zaporeak, badira pertsonak inoiz gehiago itzuliko ez diren iragan denborak hobesten dituztenak.\nPasai Donibanen denbora ez dela gelditu pentsatzea gustatzen zaigu... baina batzuetan beste leku batzuetan baino pixka bat mantsoago doala ematen du.\nUrdaiazpiko kroketak, itsaski krema, arrain zopa, legatza plantxan, itsaski parrilada, merenge postrea krema eta marrubiekin...\nBizimodu eta irudi gastronomikoan espezializatutako Vincent Crown argazkilaria, besteak beste Ferran Adrià, Andoni Aduriz, Joan Roca eta Quique Dacosta sukaldariekin lan egin duenak, bere emaztearekin batera bisitatu gintuen.\nHerriaz eta janariaz gozatu zuen eta eskerronez bisitaren argazki batzuk oparitu zizkigun.\nEskerrik asko Vincent!\nOtordu onaren desira adierazteko euskarazko esamoldea da. On dagizula! Bon appétit! Eet smakelijk! Bon profit! Buon appetito!...\nEuskal Herrian, gure ohitura gastronomikoaren garrantziagatik, ikasi eta esan beharko litzatekeen lehen esamoldeetako bat da.\nCasa Cámaran konplexurik gabeko otordu bat amaitzeko modurik onena etxeko postre aukeraketarekin gozatzea da: Armagnac izozkia, esneki frijitua, ahia, intxaur eta magurdi opila, torradak, txokolate moussa, marrubi eta krema merengea, errezil-sagar pudina...\n“Q” kalitatearen alde\nNormalki, kalitateak norbere onena eskaintzen duten aditu profesionalez inguraturik egotea esan nahi du. Kasu honetan gainera, Casa Cámararen tradizioa eta historiari ohore egitea da. 1884an Pablo Camararekin hasi eta lau belaunaldiek gaur eguneraino ekarri duten historia.\nErabilitako lehengaien kalitateak eta Casa Cámarako zapore garbiak gipuzkoar sukaldaritzaren klasikoan bilakatu dute.\nRobert Mitchumek bere ospeari ohore egin zion Casa Cámara bisitatu zuenean. “Berarekin iskanbila iritsi zen” zuen izenburua Vincente Minnellik zuzendu eta Mitchum protagonista zuen pelikulak. Bisita haren kronikak ere izenburu bera eraman zezakeen hautatutako menua aski berezia izan zelako: Chinchon bi kopakada, txipiroi frijituak, bainila bavaroise zati txiki bat eta ... beste hiru Chinchon kopakada!\nSinadura liburuan utzitako eskaintza are bereziagoa izan zen: “Barka nazazue nire konpainiarengatik, nik ezin ditut nire lagunak aukeratu baina zuen abegikortasunez gozatu ahal izan dut” sinatu zuen Robert Mitchumek.\nPasai Donibanera iritsitakoan ez duzu galbiderik, Casa Cámara aurkituko duzu San Juan kaleko 79. Zenbakian, edo Donibane kalean, herria alde batetik bestera zeharkatzen duen kale bakarra. Galtzada-harrizko kale horrek, herria zeharkatzeaz gain, etxe batzuk ere zeharkatzen ditu, horrela pasabide ikusgarriak sortuz eta Pasai Donibaneri xarma berezia eskainiz. Casa Cámara bisitatzearen esperientziaren zati berezi bat da Jauretxeen eta arrantzale etxeen artean ibiltzea.\nPrentsan Casa Cámarari buruz idatzitako lehen albistea traineru eta apustu jokoarekin zerikusia zuena izan zen. 1889a zen, eta San Juango patroiak edozein traineruri desafio egiten zion 2.500 pezeta jokatuz, “Desafioari erantzuna Pasaiako Pablo Camara jaunaren kafe jatetxera bidali beharko da” zioen garai hartako egunkariak.\nPasaiako kirol nagusia batez ere traineruen estropadak baitira. Garai bateko bizimoduan oinarritutako herri kirola, Euskal Herriko tradizioan ezaugarri diren apustu eta desafioekin. Bi Pasaiak, San Pedro eta San Juan, eta beraien artean duten norgehiagoka ikaragarriak arraunaren historian aipamen berezia merezi du. “Santos Pasajes de Remo” liburua historia horren isla egokia da eta batel pasaitarren garaipenen errepasoa egiten du.\nTraineruen eta Casa Cámararen arteko harremana ospakizun eta omenaldiei lotuta dago. Hala, 1920ko menu karta bat gordetzen da, bertsoz idatzia eta traineru estropada baten ondoren San Juango arraunlariei egindako omenaldiarena.\nBertsotan egindako menua honako hau zen:\nHori da! ogia saltsan busti! Legatza saltsa berdean, txangurroa, barazki-menestra, bakailoa ajoarriero erara, itsaskiz betetako piper berdeak, onddo bricka foie eta sagarrarekin... Ez iezaiozu gantzuteari utzi, saltsa goxo batean ogia bustitzeari, ganben buruak zurrupatzeari, gure arrautza-natilak hurrupatzeari, eta otordu bikainez gozatu ondoren ezpainak milikatzeari. Kafea sakarinarekin eskatzeko denbora beti izango duzu.\nJangelaren erdian dagoen haztegi naturala Casa Cámararen bereizgarrietako bat da. Egun, bakarra dago baina garai batean bi ere izan ziren bertan, otarrainak, miserak eta txirlak ondo baino hobeto kontserbatuz. Gogoratu behar da 1884koa dela jatetxea, eta garai hartan hozkailurik ez zenez Pablo Cámara fundatzaileak sortu zuen sistema hura bera dela gaur egun oraindik erabiltzen dena.\nBalenciaga, Chillida, Hitchcock, Berlanga, Montserrat Caballé, Bernardo Atxaga, Mikel Laboa, Susan Sarandon... dira besteak beste, Casa Cámaratik pasatako pertsona famatu batzuk; horietariko batzuek behin baino gehiagotan etorriak gainera, harremana sortuz bai familiarekin eta baita jatetxearekin ere. Orson Welles izan zen pertsona horietako bat eta argazkian ikus daitekeenez etxeko familiarekin jatea maite zuen. Izan ere, ez zuen inoiz jatetxeko jangelan bazkaldu.\nCasa Cámara XVII. mendeko etxetzarra da, oinplano angeluzuzen oso estu eta sakona du, Jaizkibel menditik irteten da eta Pasaiako portuko uretaraino zabaltzen du bere bizitza osoko jangela.\nGorringoan daude arrautzaren bitamina eta mineral nagusiak, elikagarririk baliotsuena eta jakina, baita gozoena da.\nEgia da osasungarri izateaz gain arrautzaren gorringoa denon gustuko delizia dela, eta ezinbestekoa da gure errezeta klasiko askotan, gozo zein gazietan: arrain pastelal, hostoreak, kremak, zopak, flanak, budinak, natillak...\nOrain Casa Cámarara etorri eta bere historia liluragarrian murgildu, janariaz gozatu eta ingurua ezagutu besterik ez duzu. Dagoeneko uraren soinua entzun dezakezu… zipli-zapla, zipli-zapla.


Un ‘Minimoon’ vient d’exploser en Australie – BGR – TELES RELAY\nHasiera SCIENCE 'Minimoon' bat lehertu egin da Australian - BGR\n'Minimoon' bat lehertu egin da Australian - BGR\nSu bolak aldizka agertzen dira gaueko zeruan Lurrean. Sortzen dituen objektuaren tamainaren arabera, argi arrasto laburretik izar erraldoiak kilometro guztietara bidaltzen dituzten leherketa erraldoietara joan daitezke. Txikienak ohikoagoak dira noski, baina Australiako 2016-en agertu zen suzko bola erraldoia astronomoek lehen aldiz konturatu zena baino bereziagoa izan zen agian.\nComme ScienceAlert txostenak, 2016-en su-bolaren behaketa agerian uzten du. zabalagoa izan behar du, lurrean atmosferara sartzeko marruskadura biziak urratu duenean zeruan arrasto liluragarria sortuz. Orain pentsatzen da objektua "minimoon" adibide bakana dela.\nGehienetan, zerua zeharkatzen duen meteoroa gaizki zegoen lekuan zegoen Eguzkiaren inguruan bere orbitan. . Espazioko arroka zatiek azkenean Lurraren aurka talka egiten dute eta oso hurbil daudenean sute erretzean hiltzen dira. Noizean behin, objektu horietako bat Lurrera angelu eta abiadura egokira hurbiltzen da gure planetaren inguruan orbita batean sartzeko, Lurrean inguruko bizilaguna bezala nabigatuz.\nArgitaratutako artikulu berri batean Astrophysical Journal. ikertzaileek 2016 Australiako suzko bolaren behaketa guztiak bildu zituzten Basamortuko suzko bola sarea Lurraren atmosferan, haren abiadura eta beste faktore batzuen eragin angelua kalkulatuz. Objektua oso poliki mugitzen ari zela eta Lurrean erori zen angeluak biziki iradokitzen du gure planeta orbitan egon zela denbora batez bere argi distiratsua erakutsi aurretik.\nEtorkizunera begira, zientzialariek diotenez, lurrean oinarritutako teleskopio teknologia berriek antzeko minunetoak detektatu eta behatzeko gaitasuna eskain dezakete hilabete edo baita urte batzuk beren suntsitzaile amaierara iritsi aurretik.\nIrudi iturria: NASA / ESA\nAurreko artikuluan Frontier-en Cyber Monday Case-k aireportuak kargatzen ditu, doakoak ere izan ditzaketela - BGR\nHurrengo artikuluan Telebista | Angelina Jolie & # 39; Argazkia Photoshop gabe iragazten du eta ez da makillaje tanta bat - BIDEOA